text:
- VDize
- jatuh ..berusaha untuk bangun kembali...
About Me
My Facebook
-
▼
2011
(66)
-
▼
Maret
(47)
- TRIK MENGHADAPI UJIAN NASIONAL 2011
- 7 (TUJUH BELAS) KONSEP KAGEULISAN MOJANG SUNDA
- Sarsilah Ngaran Patempatan Di Tatar Sunda
- TATAKRAMA BASA SUNDA
- PARIBASA SUNDA A-Z
- Tatarucingan keur nyinglarkeun hate
- Permainan Orang Sunda
- Mengenal Asal Usul Angklung
- Kisah Karsih di Sakola
- Sapasang Soca Wanoja
- Sasakala embé janggotan
- KUDA ANU NGDEUL
- Kabayan Ngala Tutut
- Si Kabayan Ngadeupaan Lincar
- ABONG KABAYAN
- CIUNG WANARA
- SASAKALA GUNUNG TANGKUBAN PARAHU
- SASAKALA SITU BAGENDIT
- Makalah PAI ( Akibat Pergaulan Bebas di Kalangan...
- Makalah PAI ( Euthanasia di tinjau dari kesehatan...
- blink> Makalah PAI ( Homosex,Gay dan Lesbian)
- Makalah PAI ( Masuknya Islam di Nusantara dan pe...
- Makalah PAI ( Pendidikan Islam di Indonesia)
- Makalah PAI ( Peranan Guru dalam pendidikan Isla...
- Makalah PAI ( Pergaulan remaja secara Islami)
- Makalah PAI ( Perkembangan masa pranatal dan mas...
- Makalah PAI ( Valentine day sebuah tragedi moral...
- Kecerdasan Emosional Dalam Belajar
- Prilaku Agresif Remaja
- Tips Mengatasi Anak yang Malas Belajar
- kecerdasan Emosional
- Wajah Pendidikan Kita
- Dari Kampus Ke Dunia Kerja
- Metode Perencanaan Pendidikan
- Kemerosotan Daya Tarik Sekolah
- Mampukan Institusi Pendidikan Mempersiapkan Pemim...
- 4 Kebiasaan Pemimpin Yang Efektif
- Kesehatan Jiwa Syarat Dalam Mengajar
- Fenomena Guru Dalam Mengejar Teknologi
- Lima Kelemahan Guru Dalam Mengajar
- Guru Perlu Kreatif Agar Siswa Ga BT
- Pendidikan Moral Terlupakan
- Layanan Komunikasi Total bagi Tunagrahita
- Implementasi Psikologi dalam Pembelajaran Sain di...
- Internet dan Pendidikan
- PELACURAN BERSERAGAM SEKOLAH
- Facebook Sebabkan Mahasiswa Malas dan Bodoh
- ▼ Maret (47)
Arsip Blog
KACATURKEUN di Karajaan Galuh. Anu ngaheuyeuk dayeuh waktu harita téh nya éta Prabu Barma Wijaya kusumah. Anjeunna boga permaisuri dua. Nu kahiji Déwi Naganingrum, ari nu kadua Déwi Pangrenyep. Harita duanana keur kakandungan.
Barang nepi kana waktuna, Déwi Pangrenyep ngalahirkeun. Budakna lalaki kasép jeung mulus, dingaranan Hariang Banga. Tilu bulan ti harita, Déwi Naganingrum ogé ngalahirkeun, diparajian ku Déwi Pangrenyep. Orokna lalaki deuih. Tapi ku Déwi Pangrenyep diganti ku anak anjing, nepi ka saolah-olah Déwi Naganingrum téh ngalahirkeun anak anjing. Ari orok nu saéstuna diasupkeun kana kandaga dibarengan ku endog hayam sahiji, terus dipalidkeun ka walungan Citanduy.
Mireungeuh kaayaan kitu, Sang Prabu kacida ambekna ka Déwi Naganingrum. Terus nitah Ki Léngsér supaya maéhan Déwi Naganingrum, lantaran dianggap geus ngawiwirang raja pédah ngalahirkeun anak anjing. Déwi Naganingrum dibawa ku Léngsér , tapi henteu dipaéhan. Ku Léngsér disélongkeun ka leuweung anu jauh ti dayeuh Galuh.
Ari kandaga anu dipalidkeun téa, nyangsang dina badodon tataheunan lauk Aki jeung Nini Balangantrang. Barang Aki jeung Nini Balangantrang néang tataheunanana kacida bungahna meunang kandaga téh. Leuwih-leuwih sanggeus nyaho yén di jerona aya orok alaki anu mulus tur kasép. Gancangna budak téh dirawu dipangku, dibawa ka lemburna nya éta Lembur Geger Sunten, sarta diaku anak.
Kocapkeun budak téh geus gedé. Tapi masih kénéh can dingaranan. Hiji poé budak téh milu ka leuweung jeung Aki Balangantrang. Nénjo manuk nu alus rupana, nanyakeun ka Aki Balangantrang ngaranna éta manuk. Dijawab ku Aki éta téh ngaranna manuk ciung. Tuluy nénjo monyét. Nanyakeun deui ngaranna. Dijawab deui ku Si Aki, éta téh ngaranna wanara. Budak téh resepeun kana éta ngaran, tuluy baé ménta supaya manéhna dingaranan Ciung Wabara. Aki jeung Nini Balangantrang satuju.
Ayeuna Ciung Wanara geus jadi pamuda anu kasép sarta gagah pilih tanding. Ari endogna téa, disileungleuman ku Nagawiru ti Gunung Padang, nepi ka megarna. Ayeuna geus jadi hayam jago anu alus tur pikalucueun.
Dina hiji poé, Ciung Wanara amitan ka Aki jeung Nini Balangantrang, sabab rék nepungan raja di Galuh. Inditna bari ngélék hayam jago téa. Barang nepi ka alun-alun amprok jeung Patih Purawesi katut Patih Puragading. Nénjo Ciung Wanara mawa hayam jago, éta dua patih ngajak ngadu hayam. Ku Ciung Wanara dilayanan. Pruk baé hayam téh diadukeun. Hayam patih éléh nepi ka paéhna. Patih dua ngambek, barang rék ngarontok, Ciung Wanara ngaleungit. Dua patih buru-buru laporan ka raja.
Ari Ciung Wanara papanggih jeung Léngsér. Terus milu ka karaton. Nepi ka karaton, Ciung Wanara ngajak ngadu hayam ka raja. Duanana maké tandon. Lamun hayam Ciung Wanara éléh, tandonna nyawa Ciung Wanara. Sabalikna lamun hayam raja nu éléh, tandonna nagara sabeulah, sarta Ciung Wanara baris dijenengkeun raja tur diaku anak.
Gapruk baé atuh hayam téh diadukeun. Lila-lila hayam Ciung Wanara téh kadéséh, terus kapaéhan. Ku Ciung Wanara dibawa ka sisi Cibarani, dimandian nepi ka élingna. Gapruk diadukeun deui. Keur kitu datang Nagawiru ti Gunung Padang, nyurup kana hayam Ciung Wanara. Sanggeus kasurupan Nagawiru, hayam Ciung Wanara unggul. Hayam raja éléh nepi ka paéhna.
Luyu jeung jangjina Ciung Wanara dibéré nagara sabeulah, beulah kulon. Dijenengkeun raja sarta diaku anak ku Prabu Barma Wijaya Kusumah. Ari nagara anu sabeulah deui, beulah wétan dibikeun ka Hariang Banga.
Ku Kabinékasan Ki Léngsér, Ciung Wanara bisa patepung deui jeung indungna nya éta Déwi Naganingrum.
Lila-lila réka perdaya Déwi Pangrenyep téh kanyahoan ku Ciung Wanara. Saterusna atuh Déwi Pangrenyep téh ditangkep sarta dipanjarakeun dina panjara beusi.
Hariang Banga kacida ambekna basa nyahoeun yén indungna geus dipanjara ku Ciung Wanara. Der atuh tarung. Taya nu éléh sabab sarua saktina. Tapi lila-lila mah Hariang Banga téh kadéséh ku Ciung Wanara. Hariang Banga dibalangkeun ka wétaneun Cipamali. Tah, harita kaayaan Galuh jadi dua bagian téh. Kuloneun Cipamali dicangking ku Ciung Wanara. Ari wétaneunana dicangking ku Hariang Banga.
Tina Pangajran Sastra Sunda, karya Drs. Budi Rahayu Tamsyah.
Langganan: Poskan Komentar (Atom)


c: text/html

text:
Mas Acé Salmun Raksadikaria
Mas Acé Salmun Raksadikaria atawa nu kawentar M. A. Salmun (23 April 1903 - 10 Pébruari 1972) téh bujangga, ahli basa jeung sastra Sunda jeung Indonésia. Kaweruhna dina widang sastra sarua jerona jeung katiginanana dina nyiptakeun karya-karya sastra (utamana dina basa Sunda). Lian ti karya sastra tradisional modél wawacan, gending karesmén, Salmun ogé getol ngarang novél, roman, jeung carpon.
Salmun dibabarkeun di Rangkasbitung ti kulawarga asistén wadana Mas Abusa'id Raksadikaria anu keur ngorana kungsi jadi 'kamidi' (pangarang gending karesmén jeung pinter nari). Indungna, Nyi Mas Samayi, turunan ménak Lebak, najan teu kungsi sakola, cenah parigel maca Latén, Jawa, Sunda, jeung Arab, sarta pinter basa Sunda, Jawa, Kawi, Malayu, sarta saeutik Walanda jeung basa Cina. Ku kapinteranana, dina hal basa, indung Salmun loba kanyahona dina widang pustaka bihari, sahingga sok jadi pananyaan sarjana Walanda.
Riwayat karir[édit | sunting sumber]
Saréngsé sakola di HIS, MA Salmun ngamimitian gawé di Kantor Pos dan Telepon-Telegrap (PTT) Rangkasbitung, laju dipindahkeun ka Tangjung Karang. Di dinya pisan anjeunna mimiti ngarang daria, sarta ngirimkeun tulisan-tulisanana ka Balé Pustaka. Ti Tanjung Karang, anjeunna dialihkeun deui ka Cianjur.
Taun 1938, Salmun diasupkeun ka Sidang Pangarang Sunda Balé Pustaka anu harita loba medalkeun wawacan, di antarana Ciung Wanara (1939), Mundinglaya (1940), Ekalaya Palastra (1940), Asmarandhana (1942), jeung Goda Rancana (1942). Taun 1943 Salmun kaluar ti Balé Pustaka, terus pindah jadi pagawé luhur pamong praja di Banten, tapi balik deui ka Balé Pustaka (1948-1951). Karya-karya munggaran anjeunna nu medal ti Balé Pustaka, di antarana ngarang Padalangan Pasundan (1949), ngédit Mahabharata (1950), ngaropéa Wawangsalan Jeung Sisindiran karya Mas Adiwinata jeung Radén Bratakusumah jadi Sisindiran (1950), jeung ngarang Gogoda ka nu Ngarora (1951).
Nalika Fakultas Sastra UI muka mata kuliah basa Sunda, Salmun jadi dosén luar biasa taun 1951. Anjeunna getol pisan nalika Konperensi Basa Sunda di Bandung (1952) anu ngahasilkeun ngadegna Lembaga Basa jeung Sastra Sunda (LBSS). Ampir dina kongrés-kongrés basa Sunda salajengna, Salmun salawasna ngadeudeul ku pamendak-pamendakna ngeunaan kamekaran basa Sunda.
Di Bogor, Salmun ngilu marajian sarta ngabantu medalna majalah Tjandra (1954), Manglé (1957), jeung Sari (1963). Dina majalah-majalah éta, anjeunna getol midangkeun karya-karyana anu mangrupa carita nyambung atawa bahasan ngeunaan sastra. Carita-carita nyambungna salajengna loba nu dibukukeun, di antarana baé Budah Cikapundung (1965), Angeun Haseum (1965), Villa Bati Nyeri (1966), jeung Néangan Bapa (1966).
Sakaluarna ti Balé Pustaka, Salmun jadi pagawé di Departemén Sosial nepi ka pangsiun.
Karya-karyana[édit | sunting sumber]
Karya-karya sastra munggaran MA Salmun mimiti mucunghul dina wanda dangding jeung carpon anu dimuat dina Volksalmanak Soenda jeung kalawarta Parahiangan wedalan Balé Pustaka. Sanggeus éta, anjeunna ogé ngarang wawacan, gending karesmén, bahasan/éséy, roman, sajak, jsb. Bukuna anu munggaran medal nyaéta Moro Julang Ngaleupaskeun Peusing (1923) jeung Sungkeman Gelung (1928). Naskah gending anu dijieun dina mangsa awalna jadi pangarang, di antarana Mundinglaya, Kelenting Kuning, jeung Lénggang Kancana (sadayana taun 1933). Naskah gending Lénggang Kancana salajengna di-Indonésiakeun ku Armijn Pane (1934). Dina jaman sanggeus perang, Salmun nulis gending Arya Jalak Harupat anu nyaritakeun Oto Iskandar di Nata (1954).
Karya Salmun anu kacatet jeung kakumpulkeun aya 480 judul (1929-1967), kaasup anu ditulis dina basa Indonésia. Mun ditilik jenisna, nu 480 téh ngawengku 122 judul guguritan, 6 judul wawacan, sanjak 25 judul, carita pondok 103 judul, roman 7 judul, anékdot 26 judul, drama dangding jeung gending karesmén 5 judul, bahasan 172 judul, pangaweruh umum 6 judul, jeung buku pangajaran 8 judul.
Lian ti giat dina widang sastra, taun 1965 Salmun ngadegkeun Sakola Dalang di Bandung.
Pikeun pangéling-éling kana jasana, ngaran M. A. Salmun dijadikeun ngaran jalan di Bogor anu ngaran asalna Jalan Pabrik Gas.
Sumber rujukan[édit | sunting sumber]
- Rachmat Iskandar (2006). Mengenal Lebih Dekat Bujangga MA Salmun (disalin 18 Jan. 2008).

robotstxt: allowed

filter: keep


text:
Arctic Monkeys
Arctic Monkeys nya éta grup musik asal Inggris anu aliran musikna post-punk revival jeung garage rock[1]. Arctic Monkeys dibenuk taun 2002 ku Alex Turner (vokal jeung gitar), Jamie Cook (gitar), Matt Helders (drum jeung vokal latar), jeung Nick O'Malley (bass)[1]. Andy Nicholson jeung Glyn John nya éta mantan personil Arctic Monkeys[1].
Debut album pertama Arctic Monkeys nya éta album WHATEVER PEOPLE SAYING I AM, THAT'S WHAT I'M NOT anu dirilis tanggal 23 Januari 2006. Anu jadi lagu andalanna nya éta lagu I Bet You Look Good on the Dancefloor jeung When the Sun Goes Down[1]. Karir Arctic Monkeys sorangan mulai naék tisaprak taun 2005, sanggeus album démona diajukeun ka perusahaan rekaman[2]. Album WHATEVER PEOPLE SAYING I AM, THAT'S WHAT I'M NOT jadi album nu panggancangna kajual sapanjang sajarah musik British, malah mah di saruakeun jeung Oasis jeung Blur[2]. Album kaduana FAVORITE WORST NIGHTMARE nu dirilis tanggal 23 April 2007 kajual 225.000 kopi di Minggu awal tisaprak dirilisna[1][2]. Sesi rekaman album katilu dimulai di Awal taun 2008 klayan produse James Ford[2]


text:
James Watt
James Watt (1736-1819) nyaéta pamanggih sarta ahli mesin asal Skotlandia anu kasohor alatan nyiptakeun mesin uap.[1] Pamanggihanna ieu nyorong lumangsungna paeobahan industri manéhna ogé biasa nyieun parabot penting séjénna kawas mesin dwi gawé pakakas tampik tekenan sarta régulator sentrifugal.[1] Watt ogé nyiptakeun istilah daya kuda (horse power) nyaéta hijian daya gawé hiji mesin.[1] James Watt lahir di Greenock, Skotlandia. Bapana nyaéta saurang pedagang sarta pangusaha industri kapal di Greenock.[1] Watt diajar maca sarta nulis ti indungna, sajaba ti éta ogé diajar ngagunakeun rupa-rupa pakakas anu biasa dipaké bapana pikeun nyieun kapal sarta imah.[1] Sanggeus asup SD, Watt diajar basa latin, Yunani, sarta matématika. Dina umur 19 taun, Watt indit ka London pikeun diajar nyieun pakakas-pakakas matématika kawas kompas, kuadran sarta timbangan. Sanggeus éta, Watt balik ka Glassgou sarta ngadegkeun pausahaan leutik anu mroduksi pakakas-pakakas matématika pikeun para mahasiswa di Glassow. Dina taun 1769, manéhna junun maténkeun panambahan rohang nu kapisah anu leuwih kuat.[2] Sajaba ti éta manéhna ogé junun nyieun isolasi pemisah pikeun nyegah ngalengitna panas dina silinder saab.[2] Tuluy dina taun 1782 manéhna manggihan mesin dobel.[2] Sawatara pamanggihan ti Watt beuki ngagampangkeun gawé mesin saab.[2] Dina taun 1781, Watt nyieun sapakakas gerigi pikeun ngarobah unggut balik mesin ku kituna jadi muter. Dina taun 1788 Watt nyieun pangontrol gaya gerak ngalingker otomatis anu ngabalukarkeun gancangna mesin bisa sacara otomatis diawas.[2] Watt ogé nyieun pakakas nu ngitung kagancangan, pakakas pangukur tekenan, pakakas pituduh, sarta pakakas pengontrol saab. Mesin saab anu dirarancang ku Watt beuki praktis sarta éfisien. Paménta pamakéan mesin saab beuki banjir paménta sanggeus Watt manggihan pakakas-pakakas kasebut.[2]


text:
Alfabét Kirilik
Aksara Kiril[1][2] atawa Aksara Sirilik (atawa azbuka, ti ngaran lila hurup-hurup kahijina) nyaéta sajenis aksara anu dipaké pikeun nulis genep basa Slavia pituin (Bélarusia, Bulgaria, Makédonia, Rusia, Sérbia, sarta Ukraina) sarta loba basa-basa séjénna anu dipaké di Uni Sovyét, Asia, sarta Éropa Wétan.
Daptar eusi
Étimologi[édit | sunting sumber]
Aksara Kiril (dina basa Rusia disebut Kиpиллицa - Kirillitsa) dingaranan nurutkeun ngaran Santo Kiril (Basa Yunani: AΓIOE KYPIAAOE, "Agios Kurillos"). Santo Kiril sarta Santo Methodius (barayana) nyaéta misionaris ti Konstantinopél anu konon nyiptakeun Aksara Kiril sabot maranéhanana nyebarkeun ageman Kristen di antara Bangsa Slavia.
Aksara Kirilik mangrupa serapan ti basa Inggris ("Cyrillic") anu dicokot ti éjahan basa Inggris pikeun ngaran Santo Kiril, nyaéta Cyril.
Basa Rusia[édit | sunting sumber]
Tabel ieu némbongkeun Aksara Kirilik anu dipaké dina Basa Rusia.
Basa Ukraina[édit | sunting sumber]
Tabel ieu némbongkeun Aksara Kirilik anu dipaké dina Basa Ukraina.
Basa Bélarus[édit | sunting sumber]
Tabel ieu némbongkeun Aksara Kirilik anu dipaké dina Basa Bélarus.
Basa Bulgaria[édit | sunting sumber]
Tabel ieu némbongkeun Aksara Kirilik anu dipaké dina Basa Bulgaria.
Basa Sérbia[édit | sunting sumber]
Tabel ieu némbongkeun Aksara Kirilik anu dipaké dina Basa Sérbia.
Basa Makédonia[édit | sunting sumber]
Tabel ieu némbongkeun Aksara Kirilik anu dipaké dina Basa Makédonia.
Tempo ogé[édit | sunting sumber]
Référénsi sarta tumbu luar[édit | sunting sumber]
- ↑ Harimurti Kridalaksana, "Aksara dan Ejaan", dina "Pesona Bahasa", Kushartanti, Untung Yuwono (ed.), Gramedia Pustaka Utama, 2005:72
- ↑ Harimurti Kridalaksana (2008). Kamus Linguistik, Édisi Kaopat, Jakarta: Gramedia Pustaka Utama.


text:
Biantara B Sunda
-
Contoh Biantara Bahasa Sunda Tentang PendidikanPosted on 24 Oct 2014 | No CommentsBlog Penerang - Contoh Biantara Bahasa Sunda Tentang Pendidikan - Conto Pidato Basa Sunda, Bintara yaitu menyampaikan sesuatu di hadapan orang banyak atau contoh biantara basa sunda nesaci blog Related Posts:Contoh Pidato Bahasa Sunda untuk Lomba BiantaraBeberapa Contoh Undangan Pernikahan dalam Bahasa Indonesia dan Bahasa SundaSusunan Upacara Adat dalam sunda BIANTARA Biantara nyarita hareupeun balarea pikeun nepikeun hiji perkara, sipatna monolgis, ukur direspon ku unggeuk/gideg, keprok, jeung pasemon. danghyang sanghyang rahsa elmu tungtut dunya siar n nOktober 2013 SILABUS. Kelas XII. MATA PELAJARAN BAHASA SUNDA Sekolah Menengah Atas, Sekolah Menengah Kejuruan, Madrasah Aliyah, dan Madrasah Aliyah Kejuruan
Contoh Pidato Bahasa Sunda Singkat Blog BintangPosted on 24 Oct 2014 | No CommentsPidato singkat bahsa sunda tentang pendidikan. NGAMUMUK KANDAGA BUDAYA SUNDA. Assalamualaikum Wr.Wb. Bapak kalih ibu anu bade ngaregepkeun biantara-biantara simkuring hayu urang ngamumule basa sunda PERLUNA PARA RUMAJA NGAMUMULE BASA SUNDA DINA RARAGA NGAMEKARKEUN BUDAYA NASIONAL Assalamualaikum Wr. wb. Mangga urang panjatkeun puji sareng sukur ka Allah SWT. sejarah candi cangkuang dalam bahasa sunda ~ contoh tugas Cangkuang nyaéta ngaran hiji désa katut danau anu ngalingkung manéhna. Candi anu kapanggih sarta direkonstruksi di wewengkon kasebut saterusna ogé undak usuk bahasa sunda tatakrama basa sunda hurup d Dina leresan ieu babagian Tatakrama Basa Sunda téh ngawengku basa hormat jeung basa loma, sarta masing-masing pada miboga papagon nu diluyukeun jeung
Kamus Basa Sunda Blogna Kang Héndry ManfaatkeunPosted on 24 Oct 2014 | No CommentsSUNDA – INDONESIA ( A,B,C,D,E ) A Aang = Kakak Abah = Bapak Abdi (sim) = Saya Abot = Berat Acan = Belum Acuk / Raksukan = Pakaian Adat = Tabiat Adeuk = Akan agustus 2013 ~ contoh tugas makalah blogspot Contoh Tugas Makalah Merupakan Portal Terbaik Seputar Tugas Makalah Pendidikan Indonesia yang Selalu Terbaru
-


text:
Koleksi Museum Prabu Geusan Ulun
Home » SENI DAN BUDAYA » Kitab Waruga Jagat
Kitab Waruga Jagat
5 Responses
-
aswb…
gimana caranya agas saya bisa melihatnya? agar saya lebih tau sejarah para leluhur kita?..
terima kasih…
-
eleehhhh,,,,di Indonesia mah sagala kudu riweh.maenya kudu hayang nyaho sejarah kudu datang ka museum wae..di nagara batur mah buku2 anu jadi ngabangun karakter bangsana teh dipublikasiken secara mudah dan gampang,,ka museum mah meaken panasaran..aya nu nerjemahken kudu mayar,,,ilmuan batur mah tong boro2 mere ka sa warga na mere ka batur nu beda nagara ge te menta upah..bisi te percaya search di perpustakaan2 basional di negara batur…BUKA!!
-
bener kang odoy!!!,,,ke karasa mah mun ges dipaling jeng diaku ku malingsia karek dipublikasiken…ari acan diaku kunegara batur mah kie wee kd ka museum hela.ehehhehh….intinamah akses nu gampang jeng mudah teh ngmudahken oge kabarudak penerus urang nganyahokaen sejarah jeng pembentuk karakter tina budayana supaya bisa menstimulus barudak bisa bangga ka budayana.te jiga ayena ngamaretal,,kukuliatan joged brigdance,,palaur budaya urang lengit diseret kujaman.
-
muhun kang leres pisan eta mhh..
atuh kumaha mereun kanggo jalmi anu teu gaduh (Miskin) da pasti haroyongeun terang geura.
ayna mhh urang indonesia mhh kedah ku artos wae sagala ge..
cik atuh nya kanggo sajarah wae ge meuni kedah ka musieum wae.
di share keun we atuhh di internet..
supados urang sarerea tiasa ningal jeung terang eta nu namina sajarah teh,,
bilih ka paling ku batur..
kakara karaos geura.


text:
Dahlia
Dahlia nyaéta pepelakan anu beutian sarta sipatna taunan (perenial), kembangan dina usum panas nepi ka usum gugur. Dahlia nyaéta kembang nasional nagara Méksiko anu ogé mangrupakeun nagara asalna ieu kembang.
Dina taun 1872, nagri Walanda nampa sakotak beuti dahlia anu dikirim ti Méksiko. Tina sakotak beuti kembang Dahlia tétéla ngan hiji beuti anu hasil kembangan tapi ngahasilkeun kembang nu éndah sarta boga warna beureum kalawan daun kembang anu seukeut. Ahli pepelakan hasil ngabudidayakeun dahlia anu saterusna dingaranan Dahlia juarezii. Dahlia juarezii mangrupakeun karuhun sakabéh kembang dahlia hibrida anu aya kiwari.
Tangkal dahlia nyaéta kadaharan larva sawatara spesies Lepidoptera (wanda kukupu).
Kembang dahlia dingaranan pikeun ngahormat ahli botani bangsa Swédia ti abad ka-18 anu ngaranna Anders Dahl.
Dahlia ogé mangrupakeun kembang resmi dayeuh Seattle, nagara bagian Washington, Amérika Sarikat.
Mangpaat[édit | sunting sumber]
Kembang dahlia anu dipikawanoh ku urang ayeuna diwangun ku ratusan kultivar. Kalolobaan variétas tangkal dahlia ngahasilkeun kembang anu warnana caang sarta matak hélok, ku kituna dahlia mangrupakeun komoditas penting pikeun industri kembang.


text:
Térmistor
Térmistor (Basa Inggris: thermistor) nyaéta pakakas atawa komponén atawa sénsor éléktronika anu dipaké pikeun ngukur suhu. Cara gawé termistor nyaéta robahan harga résistansi lamun suhu atawa temperatur anu ngeunaan térmistor ieu robah. KEcap térmistor ieu mangrupakeun gabungan antara kecap termo (suhu) sarta résistor (pakakas pangukur résistansi).
Térmistor kapanggih ku Samuel Ruben dina taun 1930, sarta meunang hak patén di Amérika Sarikat kalayan nomer patén #2.021.491. Aya dua macem térmistor sacara umum: Posistor atawa PTC (Positive Temperature Coefficient), sarta NTC (Negative Temperature Coefficien). Harga rūsistansi dina PTC baris naék lamun suhuna naék, samentara NTC malahan kabalikanana.
Tempo ogé[édit | sunting sumber]
Thermistor anu dipaké rujukan dina tulisan artikel ieu.


text:
Benito Mussolini
Benito Mussolini (1883-1945) nya éta diktator aliran fasis sakaligus ngadegkeun paham pasisme di Italia anu jadi Perdana Mentri Italia dina taun 1922 jeung 1925[1][2]. Nalika Mussolini mingpin, Italia jadi sekutu NAZI, Jerman dihandap paréntah Adolf Hitler[2].
Mussolini lahir di Predappio, Italia 29 Juli 1883, atikan anu sipatna akademis dimeunangkeun sacara otodidak [2]. Mussolini nyiptakeun paham fasisme dina ahir taun 1910-an, fasisme asal kecapna tina fascio Italia anu hartina serikat, simbul ieu gerakan nya éta kapak anu dikurilingan saiket tongkat[1]. Ieu paham nentang pisan kana paham komunisme jeung liberalisme, Mussolini miboga tujuan pikeun gahirupkeun deui karaharjaan bangsa Romawi[1].
Tanggal 23 Maret 1919, Mussolini ngabentuk Italia Combat Squad anu kasohor blackshirt, para anggota milisina maraké raksukan sarwa hideung[2][1]. Oraganisasi anu miboga 200.000 anggota ieu ngalaksanakeun kudéta di Roma dina tanggal 27 - 29 Oktober 1922[1]. Ahirna, Raja Victor Immanuel III ngajeiun koalisi jeung Mussolini dina taun 1922 lantaran ku sieun para milisi fasisme ngayakeun démonstrasi, tisaprak taun 1926 fasisme jadi rezim kalayan partéy pulitik tunggal anu sipatna totaliterisme[2]. Mussolini ngalanggar kawijakan Liga Bangsa-Bangsa jeung nyerang bangsa Ethiopia (1935-1936) minangka penerapan téori Charles Darwin ngeunaan evolusi alamiah[2].
Mussolini maréntah Italia salila 20 taun (1925-1943), manéhna leuwih milih mihak Axis tibatan Perancis dina perang dunya II[1][2]. Nalika Jerman éléh perang, posisi Italia mulai éléh dina peperangan anu ahirna nyababkeun Mussolini dipecat dina tanggal 25 Juli 1943[2][1]. Mussolini maot ditémbak di Giulino taun 1945 sabada ditéwak ku gerilyawan Italia saacan sempet kabur ka Swiss[1][2].


text:
Urang Minang
Minangkabau atawa nu sok disingget Minang nya éa kelompok etnik Nusantara nu basana Minang jeung ngajungjung ageman Minangkabau. Wewengkon ageman kabudayaanna ngawengku Sumatera Barat, sabeulah ti Riau, bagéan kalér Bengkulu, bagéan kulon Jambi, bagéan kidul Sumatera Utara, barat daya Aceh, ogé Negeri Sembilan di Malaysia.[1] Dina paguneman masarakat, urang Minang sok disebut orang Padang, nempo ka ngaran puseur dayeuh Sumatera Barat nya éta dayeuh Padang. Namung masarakat ieu biasana bakal nyebut kelompokna ku sebutan urang awak (maksudna sarua jeung urang Minang éta sorangan).[2]
Nurutkeun A.A. Navis, Minangkabau leuwih ka kultur etnis ti salasahiji rungkun Malayu nu mekar jeung badag sabab sistim monarki, [3] sarta ngagem sistim adat anu khas, anu dicirikeun ku sistim kakulawargaan ngaliwatan jalur awéwé atawa matrilineal,[4] sanajan budayana ogé kacida kuat diwarnaan ku ageman agama Islam, sedengkeun Thomas Stamford Raffles, sanggeus ngalakukeun ekspedisi ka alas Minangkabau perenahna kalungguhan Karajaan Pagaruyung, nyebatkeun yén Minangkabau nya éta sumber kakuatan jeung asak séké sélér Malayu, anu salajengna masarakatna sumebar ka Kapuloan Timur.[5]
Kiwari masarakat Minang mangrupa masarakat anu ngagem matrilineal pangbadagna saalam buana.[6][7] Iwal ti éta, etnik ieu ogé geus nerapkeun sistem proto-demokrasi ti mangsa pra-Hindu kalawan ayana kabeungkeut rapetna adat keur nangtukeun hal-hal penting jeung pasualan hukum. Prinsip adat Minangkabau kaserat singkat dina kekecapan Adat basandi syara', syara' basandi Kitabullah (Adat sendina hukum, hukum sendina Al-Qur’an) anu artina adatpanutanna ajaran Islam.[8]
Urang Minangkabau kacida punjulna dina paniagaan, salaku profesional jeung intelektual. Aranjeunna mangrupa nu turunan agung ti tradisi buhun Karajaan Malayu jeung Karajaan Sriwijaya anu resep dagang jeung dinamis.[9] Hampir satengah jumlah sadaya anggota masarakat ieu aya di parantauan. Lolobana aya di dayeuh badag saperti Jakarta, Bandung, Pekanbaru, Medan, Batam, Palembang, dan Surabaya. Di luar wilayah Indonesia, etnis Minang looba aya di Negeri Sembilan, Malaysia jeung Singapura.
Masarakat Minang ngabogaan masakan has anu populer ku sebutan masakan Padang, jeung dipikaresep di Indonesia ogé nepi ka mancanegara.[10]
Daptar eusi
- 1 Etimologi
- 2 Asal-usul
- 3 Agama
- 4 Adat jeung Budaya
- 5 Sosial kamasarakatan
- 6 Minangkabau parantauan
- 7 Urang Minangkabau jeung kiprahna
- 8 Catetan
- 9 Literatur
- 10 Tumbu Luar
Etimologi[édit | sunting sumber]
Ngaran Minangkabau asalna ti kecap, minang jeung kabau. Ngaran ieu dipakaitkeun jeung hiji sasakala has Minang anu dipikawanoh di jero Tambo. Ti tambo éta, ceunah dina hiji mangsa aya hiji karajaan asing (biasa disebut salaku Majapahit) anu datang ti laut anu barik naklukeun. Keur nyegah perang, masarakat ngusulkeun keur ngadu munding. Pasukan asing nyapukan jeung nyadiakeun hiji munding anu badag jeung agresif, sedengkeun masarakat nyadiakeun hiji énéng anu lapar jeung dibéré péso ditandukna. Dina perang, énéng anu lapar éta nyangka munding badang éta indungna. Ku kituna énéng éta lulumpatan néangan susu jeung tandukna nepi ka motong beuteung munding nu badag éa. Punjulna énéng éta ngainspirasikeun masarakat keur maké ngaran Minangkabau,[11] anu asalna ti ungkara 'Manang kabau' (artina menang kerbau). Ngaran Minangkabau ogé digunakeun keur nyebutkeun hiji nagari, nya éa Nagari Minangkabau anu ayana di kecamatan Sungayang, kabupaten Tanah Datar, provinsi Sumatera Barat.
Dina catetan sajarah Karajaan Majapahit, Nagarakretagama[12] taun 1365 M, ogé geus aya nyebutkeun ngaran Minangkabwa salaku salasahiji ti negeri Malayu anu ditaklukeunna.
Sedengkan ngaran "Minang" (karajaan Minanga) éta sorangan geus disebutkeun di Prasasti Kedukan Bukit taun 682 Masehi jeung basana Sansekerta. Dina prasasti éta nyebutkeun yén pangadeg Karajaan Sriwijaya anu ngaranna Dapunta Hyang angkat ti "Minānga" ....[13] Sababaraha ahli anu ngarujuk ti sumber prasasti éta ngaduga, kecap barik ka-4 (...minānga) jeung ka-5 (tāmvan....) sabenerna kagabung, nrpi ka jadi mināngatāmvan jeung ditransliterasi kalawan ma’na walungan kembar. Walungan kembar maksadna dipercaya nunjuk ka papanggihna dua aliran Walungan Kamparm nya éta Kampar Kénca jeung Kampar Katuhu. [14] Namung pamadegan ieu ditolak ku Casparis, anu ngabuktikeun yén "tāmvan" teu aya patalina jeung "panggih", sabab kecap panggih jeung muara ogé kapanggih di prasasti-prasasti titinggal zaman Karajaan Sriwijaya nu sejenna.[15] Ku kituna kecap Minanga ngadeg sorangan jeung identik jeung sebutan Minang éta sorangan.
Asal-usul[édit | sunting sumber]
Ti tambo anu geus ditarima sacara tungturunan, nyaritakeun yén karuhun maranéhna asalna ti Iskandar Zulkarnain. Najan tambo éta teu kasusun sacara sistematis jeung leuwih ka sasakala babanding fakta sarta leuwih ngarujuk ka hiji karya sastra anu geus boga masarakat awam.[3]
Masarakat Minang mangrupa bagéan ti masarakat Deutro Melayu (Melayu Ngora) anu ngalakukeun migrasi ti daratan China Selatan ka pulo Sumatera di 2.500-2.000 taun baheula. Disawang kelompok masarakat ieu asup ti arah wétan pulo Sumatera, nyusur aliran Kampar nepi ka dataran luhur anu disebut darek jeung jadi kampung urang Minangkabau.[16] Sababaraha wewengkon darek ieu salajengna ngawentuk samacem konfederasi anu dipikawanoh ku ngaran luhak, anu disebut ogé ku ngaran Luhak nan Tigo, anu kasusun ti Luhak Limo Puluah, Luhak Agam, jeung Luhak Tanah Datar.[4] Dina mangsa pamarétahan Hindia-Walanda, wewengkon luhak ieu jadi wewengkon reitorial pamaréntahan anu disebut afdeling, dipupuhuan ku salah saurang residen jeung ku masarakat Minangkabau disebut ku ngaran Tuan Luhak.[3]
Saluyu jeung kamekaran jeung tumuwuhna masarakat, masarakat Minangkabau sumebar ka kawasan darek nu lian sarta ngawangun sababaraha kawasan anu tangtu jadi kawasan rantau. Konsep rantau keur urang Minang mangrupa hiji kawasan anu jadi panto asup ka alam Minangkabau. Rantau ogé boga fungsi salaku tempat néangan kahirupan, kawasan padagangan. Rantau di Minangkabau dipikawanoh ku Rantau nan duo kabagi ku Rantau di Hilia (kawasan basisir wétan) jeung Rantau di Mudiak (kawasan basisir kulon).
Mimitina sebutan urang Minang can dibedakeun jeung urang Melayu, namung ti abad ka-19, sesebutan Minang jeung Melayu mulai dibedakeun ti budaya matrilineal anu angger babanding jeung patrilineal anu diagem ku masarakat Melayu umumna.[17] Salajengna nyieun kelompok ieu terus lumangsung keur kapentingan sensus penduduk atawa pulitik.
Agama[édit | sunting sumber]
Masarakat Minang kiwari pangagem agama Islam, lamun aya masarakatna kaluar ti agama islam (murtad), sacara langsung anu aya patalina dianggap kaluar ti masarakat Minang, dina istilahna disebut "dibuang sapanjang adat". Agama Islam disawang asup ngaliwatan kawasan basisir wétan, sanajan aya anggapan ti basisir kulon, utamana di kawasan Pariaman, namung kawasan Arcat (Aru dan Rokan) sarta Inderagiri anu aya di basisir wétan ogé geus jadi kawasan palabuan Minangkabau, jeung walungan Kampar, sarta Batang Kuantan nu huluna di kawasan alas Minangkabau. Sarta hal ieu ogé dipatalikeun jeung sesebutan Urang Siak ngarujuk ka jalma-jalma anu ahli jeung tekun dina agama Islam, masih tetep dipaké di dataran luhur Minangkabau.
Sateuacan Islam ditarima sacara luas, masarakat ieu ti sababaraha bukti arkeologis nunjukeun kungsi ngagem agama Buddha utamana di mangsa Karajaan Sriwijaya, Dharmasraya, nepi ka mangsa pamaréntahan Adityawarman jeung anakna Ananggawarman. Salajengna parobahan struktur karajaan jeung munculna Karajaan Pagaruyung anu geus ngadopsi Islam dini sistim pamaréntahanna, najan nepi abad ke-16, Suma Oriental masih nyebutkeun ti 3 raja Minangkabau ngan hiji nu geus ngagem Islam.
Adat jeung Budaya[édit | sunting sumber]
Adat jeung budaya Minangkabau ngaguratkeun ka indung (matrilineal), pihak awéwé boga hak salaku pawaris harta pusaka jeung duduluran. Nurutkeun tambo, sistim adat Minangkabau nu mimiti diwanohkeun ku dua urang duduluran, Datuk Perpatih Nan Sebatang jeung Datuk Ketumanggungan. Datuk Perpatih ngawariskeun sistim adat Bodi Caniago anu demokratis, sedengkeun Datuk Ketumanggungan ngawariskeun sistim adat Koto Piliang anu aristokratis. Dina lalampahanna, dua sistim ieu dipikawanoh ku kelarasan ieu anu silih eusi jeung ngawangun sistim masarakat Minangkabau.
Dina masarakat Minangkabau, aya tilu pancang anu ngawangun jeung ngajaga kautuhan budaya sarta adat istiadat. Maranéhna nya éta alim ulama, cerdik pandai, jeung ninik mamak, anu dipikawanoh ku Tali nan Tigo Sapilin. Tilu-tiluna silih lengkepan dina posisi nu sarua luhurna. Dina masarakat Minangkabau anu demokratis jeung egaliter, sakabéh urusan masarakat dimusyawarahkeun ku katilu unsur éta sacara mufakat.[18]
Basa[édit | sunting sumber]
Basa Minangkabau mangrupa salasahiji cabang basa Austronesia. Sanajan aya beda pamadegan ngeunaan patalina basa Minangkabau jeung basa Melayu, aya anu nganggap basa anu dituturkeun masarakat ieu salaku bagéan ti dialék Melayu, sabab lobana sasaruaan wanda kecap jeung wangun tuturan ti jerona, iwal ti éta justru nganggap basa ieu mangrupa basa mandiri anu beda jeung Melayu sarta aya ogé anu nyebutkeun basa Minangkabau mangrupa basa proto-Melayu. [19][20]
Lian ti éta di masarakat panutur basa Minang éta sorangan ogé geus aya sababaraha ragem dialék gumantung ka wewengkonna sewang-sewangan. [21][22]
Kasenian[édit | sunting sumber]
Masarakat Minangkabau ngabogaan sababaraha ragem atraksi jeung kasenian, saperti tari-tarian anu biasa ditampilkeun dina pesta adat atawa nikahkeun. Di antara tari-tarian éta misalna Tari Pasambahan mangrupa tarian anu dipintonkeun boga maksud salaku ucapan pangbagéa wilujeng sumping atawa rasa hormat ka tamu istiméwa anu karek nepi, salajengna Tari Piring mangrupa wanda tarian kalawan gerak gancang ti pangibingna baru mawa piring di dampal leungeunna sewang-sewangan, anu dipirig ku lagu nu dipaénkeun ku talempong jeugn saluang.
Silek atawa Silat Minangkabau mangrupa hiji senu bela diri tradisional has Minangkabau ieu anu geus mekar ti bahaeula. Iwal ti éa, aya oge tarian anu campur jeung silek anu disebut ku randai. Randai biasa pirig ku kakawihan atawa disebut ogé ku sijobang,[23] dina randai ieu aya seni drama dumasar skenario.[24]
Di sagigireun étam Minangkabau ogé punjul dina seni kekecapan. Aya tilu genre seni kekecapan, nya éta pasambahan, indang, jeung salawat dulang. Seni kekecapan atawa silat lidah, leuwih munjulkeun kekecapan sindiran, kiasan, ibarat, alegori, metafora, jeung aphorisme. Dina seni kekecapan saurang diajarkeun pikeun mertahankeun kahormatan jeung harga diri tampa ngagunakeun sanjata jeung kontak fisik. [25]
Rumah adat[édit | sunting sumber]
Rumah adat Minangkabau disebut Rumah Gadang, anu biasana diwangun di luhur taneuh kulawarga induk dina adat sacara tuturunan. [26] Imah Gadang ieu dijieun ngawangun opat pasagi panjang jeung dibagi ku dua bagéan hareup jeung tukang. [27] Umumna bahan kayu, jeung saliwat katingal saperti wangun imah panggung kalawan hateup anu has, nonjol saperti tanduk munding anu biasa disebut gonjong[28] jeung baheulana hateup ieu bahanna ijuk sateuacan diganti ku hateup seng.
Namung ngan awéwé jeung salakina, sarta anak-anakna anu cicing di imah gadang. Sedengkeun lalaki kaum anu geus ngabogaan istri cicing di imah istrina. Lamun lalaki anggota kaum nu teu acan nikah, biasana saré di surau. Surau biasana diadegkeun teu jauh ti komplek imah gadang éta, iwal ti fungdina salaku tempat ibadah, ogé fungsina salaku tempat cicing lalaki nu geus dewasa mung teu acan nikah.
Salian éta dina budaya Minangkabau, teu sakabéh kawasan diijinan ngadegkeun Rumah Gadang, ngan dina kawasan anu geus statusna nagari hungkul, imah adat diijinan diadegkeun.
Nikahan[édit | sunting sumber]
Di adat budaya Minangkabau, nikahan mangrupa salasahiji kajadian penting dina siklus kahirupan, jeung mangrupa mangsa alihan anu kacida aya artina dina ngawangun kelompok leutik kulawarga anyar ngalanjut tungturunan. Keur lalaki Minang, nikahan ogé jadi proses keur asup ka lingkungan anyar, nya éta kulawarga istrina. Sedengkeun keur pihak awéwé, jadi salasahiji proses dina nambahan anggota di komunitas rumah gadang aranjeunna.
Dina prosesi nikahan adat Minangkabau, biasa disebut baralek, boga sababaraha tahapan anu umum dilakukeun. Dikawitan ku maminang (ngalamar), manjapuik marapulai (ngajemput calon salaki), nepi ka basandiang (resepsi). Sanggeus maminang jeung muncul kasapukan manantuan hari (nangtukeun poé nikahan), ku kituna salajengna dilanjutkeun ku nikahan sacara Islam anu biasana dilakukeun di Masigit, sateuacan dua calon resepsi. Di nagari nu tangtu sateuacan ijab kabul dihareupeun panghulu atawa tuan kadi, salon salaki bakal dibéré gelar anyar salaku sebutan gaganti ngaran leutikna. [29] Salajengna masarakat bakal nyebutna kalawan gelar anyar. Gelar sebutan éta biasana dimimitian ku sutan, bagindo atawa sidi di kawasan basisir. Sedengkeun di kawasan luhak limo puluah, méré gelar ieu teu lumaku.
Sosial kamasarakatan[édit | sunting sumber]
Séké Sélér[édit | sunting sumber]
Bangsa dina tatanan masarakat Minangkabau mangrupa basis ti organisasi sosial sakaligus tempat perang kakawasaan anu fundamental. Wangenan mimiti suku dina Basa Minang bisa boga maksud satu per-empat, nepi ka lamun dipatalikeun jeung nangtungkeun hiji nagari di Minangkabau, bisa disebutkeun sampurna lamun geus kawengku ku komposisi opat suku anu nyicingan tempat éta. Salajengna, unggal suku dina tradisi Minang, diéntép ti gurat pancakaki anu sarua ti indung jeung disawang ti hiji tungturunan karuhun anu sarua.[4]
Salain salaku basis pulitik, sélér ogé mangrupa basis ti unit-unit ekonomi. Kabeungharan ditangtukeun ku kapamilikan taneuh kulawarga. Harta, jeung sumber-sumber hasil séjénna anu sakabehna dipikawanoh salaku harta pusaka. Harta pusaka mangrupa milik babarengan ti sakabeh anggota kaum-kulawarga. Harta pusaka teu bisa dijualbeuli jeung teu jadi milik pribadi. Harta pusaka samacem dana jaminan babarengan keur ngajaga anggota kaum-kulawarga ti kamalaratan. Lamun aya anggota kulawarga anu ngalaman kasusaha atawa meunang bala, ku kituna harta pusaka bisa digadékeun.
Sélér kabagi ka sababaraha cabang kulawarga anu leuwih leutik atawa disebut payuang (payung). Aya ogé unit anu pangleutikna sanggeus sapayuang disebut saparuik. Salasahiji paruik (beuteung) biasana cicing di hiji rumah gadang sacara babarengan.[30]
Nagari[édit | sunting sumber]
Daerah Minangkabau kasusun ti sababaraha nagari. Nagari ieu mangrupa daerah otonomi kalawan kakawasaan luhur di Minangkabau. Teu aya kakawasaan sosial jeung pulitik séjénna nu bisa turut campur adat di hiji nagari. Nagari anu béda bakal ngabogaan sipat adat anu béda. Unggal nagari dipingpin ku salasahiji dewan anu kawengku ti pupuhu adat ti sakabéh sélér anu aya di nagari éta. Dewan ieu disebut salaku Kerapatan Adat Nagari (KAN). Jeung hasil musyawarah jeung mufakat dina dewan ieu hiji kaputusan jeung aturan anu ngabeungkeut keur nagari anu dihasilkeun.
Faktor utama anu nangtukeun dinamika masarakat Minangkabau nya éta ayana kompetisi anu konstan antar nagari, kaum kulawarga, jeung individu keur meunangkeun status jeung prestise.[31] Ku kituna unggal sirah kaum bakal lomba keur ngaronjatkeun prestise kaum-kulawargana jeung neangan kabeungharan (dagang) sarta nyakolakeun anggota kaum ka tingkat anu pangluhurna.
Dina ngawangun hiji nagari ti baheulana geus dipikawanoh ku istilah wejangan anu aya di masarakat adat Minang éta sorangan nya éta Dari Taratak manjadi Dusun, dari Dusun manjadi Koto, dari Koto manjadi Nagari, Nagari ba Panghulu. Jadi dina sistim administrasi pamaréntahan di Minang dimimitian ti struktur pangrendahna disebutkeun ku Taratak, salajengna mekar jadi Dusun, salajengna mekar jadi Koto jeung salajengna mekar jadi Nagari. Biasana unggal nagari diwangun minimal geus kawengku ku 4 sélér anu ngadomisili kawasan éta. [4] sirah kaum bakal lomba keur ngaronjatkeun prestise kaum-kulawargana jeung neangan kabeungharan (dagang) sarta nyakolakeun anggota kaum ka tingkat anu pangluhurna.
Dina ngawangun hiji nagari ti baheulana geus dipikawanoh ku istilah wejangan anu aya di masarakat adat Minang éta sorangan nya éta Dari Taratak manjadi Dusun, dari Dusun manjadi Koto, dari Koto manjadi Nagari, Nagari ba Panghulu. Jadi dina sistim administrasi pamaréntahan di Minang dimimitian ti struktur pangrendahna disebutkeun ku Taratak, salajengna mekar jadi Dusun, salajengna mekar jadi Koto jeung salajengna mekar jadi Nagari. Biasana unggal nagari diwangun minimal geus kawengku ku 4 sélér anu ngadomisili kawasan éta. [4]
Panghulu[édit | sunting sumber]
Panghulu atawa biasa anu dibéré gelar kalawan datuk, mangrupa pupuhu kaum kulawarga anu diangkat ku anggota kulawarga keur sakabéh problem kaum. Panghulu biasana lalaki anu kapilih di antara anggota kaum lalaki séjénna. Unggal kaum-kulawarga bakal milih lalaki anu mahér dina nyarita, wijaksana, jeung paham ka adat, keur ngadiukan kalungguhan posisi ieu. Hal ieu dilantarankeun anjeunna boga tanggung jawab ngurus sakabéh wakil kaum dina masarakat nagari. Unggal panghulu ngadeg sajajar jeung panghulu nu séjénna, nepi ka dina rapat nagari sakabéh panghulu anu diwakilan unggal kaum boga niléy sarua.
Saluyu jeung nambahna anggota kaum, sarta masalah jeung konflik intern anu muncul, ku kitu sakapeung dina hiji kulawarga posisi kapanghuluan ieu dipecah jadi dua. Atawa sabalikna, anggota kaum anu makin saeutik jumlahna, sok bakal ngagabungkeun gelar kapanghuluan ka kulawarga séjénna anu sabangsa.[32] Hal ieu ngakibatkeun robahna jumlah panghulu dina hiji nagari.
Ngabogaan panghulu anu ngawakilan sora kaum dina rapat nagari, mangrupa hiji prestise jeung harga diri. Nepi unggal kaum bakal usaha sakuatna keur panghuluna sorangan. Kaum-kulawarga anu gelarna kapanghuluanna geus lila kalipet, bakal usaha ngarojatkeun deui posisina ti néangan kabeungharan keur "meuli" gelar panghuluna anu geus lila runtag. Ngadegna panghulu ngaluar biaya badag, nepi ka tekenan keur ngadegkeun panghulu sok muncul ti kulawarga beunghar. [33]
Karajaan[édit | sunting sumber]
Dina laporan Hubert Joseph Jean Lambert de Stuers[34] ka pamaréntah Hindia-Walanda, nyebatkeun yén di alas Minangkabau, teu kungsi aya kakawasan paméntahan puseur dihandapeun saurang raja. Ngan aya nagari-nagari leutik nu mirip jeung pamaréntahan polis-polis di mangsa Yunani kuno.[35] Mung ti sababaraha prasasti anu kapanggih di alas Minangkabau, sarta ti tambo nu aya di masarakat, etnis Minangkabau kungsi aya di hiji sistem karajaan anu kuat kalawan daerah kakawasaan ngawengku pulo Sumatera ogé nepi ka Semenanjung Malaya. Sababaraha nu aya wewengkon Minangkabau antarana Karajaan Dharmasraya, Karajaan Pagaruyung, jeung Karajaan Inderapura.
Minangkabau parantauan[édit | sunting sumber]
Minangkabau parantauan mangrupa istilah keur urang Minang anu hirup di luar provinsi Sumatera Barat, Indonesia. Parantauan mangrupa proses interaksi masarakat Minangkabau jeung dunya luar. Kagiatan ieu mangrupa hiji lalampahan pangalaman jeung geografis, kalawan ninggalkeun kampungna keur néangan kahadéan hirup di nagara batur. Kulawarga anu geus heubeul ngabogaan traidisi rantau, biasana ngabogaan dulur di unggal dayeuh di Indonesia jeung Malaysia. Kulawarga anu pangkuatna dina ngamekarkeun tradisi rantau biasana dating ti kulawarga pangrajin-pangrajin, jeung nu nungtut élmu agama.[36]
Nu ngarantau biasana geus angkat ngarantau ti umur welasan taun, boh salaku padagang atawa nungtut élmu. Keur sabagéan badag masarakat Minangkabau, ngarantau mangrupa salasahiji cara anu ideal keur ngahontal kasuksesan. Kalawan ngarantau ogé prestise jeung kahormatan individu di tengah lingkungan adatna.
Ti parantauan, unggal nu ngarantau biasana ngirimkeun sabagéan hasilna ka kampongna keur diinvestasikeun dina usaha kulawargana, nya éta ngalobaan sawah, nyepeng kendali ngolah lahan, atawa ngajemput sawah-sawah anu digadékeun. Artos ti unggal nu ngarantau biasana ogé dipaké keur ngarenovasi sarana-sarana nagari, saperti masigit, jalan, atawa gawir sawah.
Jumlah parantau[édit | sunting sumber]
Etos ngarantau urang Minangkabau kacida luhurna, nepi ka disawang pangluhurna di Indonesia. Ti hasil studi anu kungsi dilakukeun ku Mochtar Naim, ti taun 1961 aya nepi ka 32% urang Minang anu domisilina di luar Sumatera Barat. Salajengna di taun 1971 jumlahna nambah jadi 44%.[37] Dumasar sensus taun 2010, etnis Minang anu dumuk di Sumatera Barat jumlahna 4,2 juta jiwa, kalawan disawang nepi ka sabagéan urang Minang aya di parantauan. Mobilitas migrasi urang Minangkabau kalawan proporsi badag aya di rentang antara taun 1958 nepi ka taun 1978, didinya leuwih ti 80% parantau anu netep di luar Minang geus kaluar ti Minang ti mangsa colonial Walanda.[38] Nempo data éa, ku kituna aya parobahan nu kacida badag di etos ngarantau urang Minangkabau dibandingkeun sélér nu lian di Indonesia. Sabab nurutkeun sensus taun 1930, parantau Minangkabau ngan 10,5% dihandap suku Bawean (35,9%), Batak (14,3%) jeung Banjar (14,2 %).
Naming teu aya angka pasti ngeunaan jumlah urang Minang di parantauan. Angka-angka anu ditampilkeun dina itungan, biasana ngan ngasupkeun parantau anu lahir di Sumatera Barat. Naming can ngawengku turunan-turunan Minang anu geus sababaraha generasi ngajrek di parantauan.
Para parantau Minang, hamper sakabéhna aya di dayeuh-dayeuh badag Indonesia jeung Malaysia. Di sababaraha dayeuh, jumlah urang Minang kacida lobana nepi ka jadi mayoritas. Di Pekanbaru, parantau Minang jumlahna 37,7% ti sakabeh masarakat kota, jeung jadi etnis pangbadagna di dayeuh éta.[39] Jumlah ieu ngalaman panurunan lamun dibandingkeun jeung taun 1971 anu nepi ka 65%.[40] Di dayeuh séjénna, jumlah urang Minangkabau nepi ka 10% atawa leuwih ti sakabéh panduduk dayeuh éta nya éta Takengon (25,9%), Sigli (25,4%), Tanjung Pinang (20%), Binjai (16,6), Sibolga (16,6%), Sabang (15,9%), Gunungsitoli (14,5%), Tanjung Balai (13,9%), Medan (13,5%), Padang Sidempuan (13,3%), Palembang (10%), sarta Jakarta (10%).[41]
Gelombang rantau[édit | sunting sumber]
Ngarantau di etnis Minang geus lumangsung geus lila. Sajarah nyatet migrasi nu munggaran di abad ka-7, dimana loba padagang-padagang emas anu asalna ti alas Minangkabau ngalakukeun padagangan di muara Jambi, jeung kalibet di pangwangunan Karajaan Malayu.[42] Migrasi badag kajadian di abad ka-14, didinya loba kulawarga Minang anu pindah ka basisir wétan Sumatera. Maranehna nyieun koloni-koloni dagang di Kabupaten batubara, Kabupaten Pelalawan, nepi ka lintas laut ka Penang jeung Negeri Sembilan, Malaysia. Babarengan jeung ombak rantau Minang loba anu netep di Meulaboh, Aceh tempat tungturunan Minang anu dipikawanoh ku sebutan Aneuk Jamee; Barus, Mandailing Natal, nepi ka Bengkulu.[43] Sanggeus Kasultanan Malaka dicekel ku Portugis di taun 1511, loba kulawarga Minangkabau anu pindah ka Sulawesi Selatan. Maranehna jadi pangrojong Karajaan Gowa, salaku padagang jeung administrator karajaan. Datuk Makotta jeung istrina Tuan Sitti, salaku cikal bakal kulawarga Minangkabau di Sulawesi.[44] Ombak migrasi salajengna kajadian di abad ka-18, nya éta nalika Minangkabau ngabogaan hak istimewa keur nyicingan kawasan Karajaan Siak.
Dina mangsa panjajagan Hindia-Walanda, migrasi badag deui kajadian di taun 1920, nalika pakebonan bako di Deli Serdang, Sumatera Timur mimiti dinuka. Dina mangsa kamerdikaan, Minang parantauan loba nyicingan dayeuh badag di Jawa, di taun 1961 jumlah parantau Minang utamana di Jakarta ngaronjat jadi 18,7 dibandingkeun jeung tingkat kamekaran panduduk dayeuh nu ngan 3,7 kali,[45] jeung dina taun 1971 etnis ieu disawang jumlahna geus 10% ti jumlah panduduk Jakarta mangsa harita.[46] Kiwari Minang parantauan geus kasebar di nagara-nagara luar nagri.
Parantauan intelektual[édit | sunting sumber]
Di ahir abad ka-18, loba mahasiswa Minang anu ngarantau ka Mekkah keur neuleuman agama Islam, diantarana Haji Miskin, Haji Piobang, jeung Haji SUmanik. Nepina di lemah cai, aranjeunna jadi panyokong kuat gerakan Paderi jeung nyebarluaskeun pamikiran Islam anu murni di sakabéh Minangkabau jeung mandailing. Ombak kadua parantauan ka Timur Tengah kajadian di awal abad ka-20, anu dimotoran ku Abdul Karim Amrullah, Syekh Tahir Kalaluddin Al-Azhari, Muhammad Jamil Jambek, jeung Syekh Ahmad Khatib al-Minangkabawi.
Salian Timur Tengah, mahasiswa Minangkabau ogé loba nu ka Eropa. Maranehna nya éta Abdoel Rivai, Muhammad Hatta, Sutan Syahrir, Roestam Effendi, jeung Nazir Pamuntjak. Intelektual séjén, Tan Malaka hirup ngumbara di dalapan nagara Eropa jeung Asia, ngawangun jaringan gerakan kamerdikaan Asia. Sakabeh mahasiswa Minang éta, anu ngarantau di Eropa ti abad ka-19, jadi pajoang kamerdikaan jeung nu ngadegkeun Republik Indonesia. [47]
Sabab ngarantau[édit | sunting sumber]
Faktor budaya[édit | sunting sumber]
Aya loba pedaran dina fenomena ieu, salasahiji sababna nya éta sistim matrilineal. Ku sistim ieu, pangawasaan harta pusaka dicepeng ku kaum awéwé sedengkeun hak kaum lalaki dina hal ieu leutik pisan. Salian ti éta, sanggeus akil baligh lalaki teu meunang saré di imah kolotna, sabab imah ngan keur kaum awéwé jeung salakina, sarta anak-anakna.
Unggal nu ngarantau balik deui ka kampungna, biasana bakal nyaritakeun pangalaman ngarantau ka barudak kampungna. Daya irut kahirupan nu ngarantau ieu nu boga pangaruh di masarakat Minangkabau ti leutik kénéh. Saha waé nu teu pernah nyoba ngarantau, ku kituna manéhna sok dihina ku babaturanna.[32] Hal ieu nu jadi sabab lalaki Minang milih ngarantau. Ayeuna awéwé Minangkabau ogé biasa ngarantau. Teu ngan saukur alesan ngilu lalaku, ngan hayang pisan dagang, napakan karier jeung ngalanjutkeun pendidikan.
Nurutkeun Rudolf Mrazek, sosiolog Walanda, dua tipologi budaya Minang, nya éta dinamisme jeung anti parokialisme ngalahirkeun jiwa merdika, kosmopolitan, egaliter, jeung wawasan nu jembar, hal ieu nu nyababkeun kawentukna budaya ngarantau di masarakat Minangkabau.[48] Sumanget keur ngarobah nasib kalawan nyukcruk élmu jeung kabeungharan, sarta wejangan Minang nu nyebutkeun Karatau madang dahulu, babuah babungo alun, marantau bujang dahulu, di rumah paguno balun (leuwih hadé angkat ngarantau batan dikampung can aya gunana) ngabalukarkeun lalaki Minang keur angkat ngarantau ti ngora kénéh.
Faktor ekonomi[édit | sunting sumber]
Pedaran sanés nya éta tumuwuhna panduduk anu teu kaaping ku sumber daya alam anu bisa diolah. Lamun baheula hasil tatanén jeung ngebon, sumber nu punjul di tempat maranéhna hirup bisa ngahirupan kulawarga, ku kituna dina mangsa kiwari hasil sumber daya alam anu jadi panghasilan punjul maranéhna éa teu cukup keur méré hasil keur minuhan kabutuhan babarengan, sabab kudu dibagi jeung sababaraha kulawarga. Salian ti éta nya éta mekarna kasempetan anyar kalawan dibukana daerah pakebonan jeung patambangan. Faktor-faktor ieu anu salajengna ngarojong kana urang Minang kudu angkat ngarantau di nagri batur. Keur kadatangan nu munggaran di lemah rantau, biasana nu ngarantau nganjrek heuka di imah dunsanak anu dianggap salaku induk semang. Nu ngarantau anyar ieu biasana profesina salaku padagang leutik.
Salian ti éta, ekonomi masarakat Minangkabau ti baheula geus dirojong ku kamampuan dagang, utamana ngadistribusikeun hasil bumi maranéhna. Kawasan alas Minangkabau, sacara geologis ngabogaan cadangan bahan baku utamana emas, tambaga, timah, seng, merkuri, jeung beusi, sakabéhna bahan éta geus mampu diolah ku maranéhna. [49] nepi ka sebutan suvarnadvipa (pulau emas) anu muncul ti carita sasakala di India sateuacan Masehi, mungkin ogé ngarujuk ka Pulo Sumatera sabab hal ieu. [50]
Padagan ti Jazirah Arab abad ka-9, geus ngalaporkeun yén masarakat di Pulo Sumatera geus ngagunakeun emas dina padaganganna. Salajengna dilanjutkeun di abad ka-13 dipikanyaho aya raja di Sumatera anu ngagunakeun mahkota emas. Tomé Pires di abad ka-16 nyebutkeun yén emas anu didagangkeun di Malaka, apnchur (Barus), Tico (Tiku) jeung Priaman (Pariaman), asalna ti kawasan alas Minangkabau. Disebutkeun ogé kawasan Indragiri di sehiliran Batang Kuantan di basisir wétan Sumatera, mangrupa puseur palabuan ti raja Minangkabau.[51]
Dina prasasti anu ditinggalkeun ku Adityawarman disebut yén anjeunna nya éta pangawasa bumi emas. Hal ieu jadi hiji sabab, ngarojong Walanda ngawangun palabuan di Padang[52] jeung nepi abad ka-17 Walanda masi nyebut “nu ngawasa emas” ka raja Karajaan Pagaruyung.[53] Salajengna ména Thomas Diaz keur nalungtik hal éta, ti laporanna manéhna asup ka alas Minangkabau ti basisir wétan Sumatera jeung manéhna papanggih jeung saurang raja Minangkabau nalika éta (Rajo Buo), jeung raja éa nyebutkeun yén salasahiji pagawéan masarakatna nya éta ngadulang emas.[54]
Sementara itu dari catatan para geologi Belanda, pada sehiliran Batanghari dijumpai 42 tempat bekas penambangan emas dengan kedalaman mencapai 60 m serta di Kerinci waktu itu, mereka masih menjumpai para pendulang emas.[55] Sampai abad ke-19, legenda akan kandungan emas pedalaman Minangkabau, masih mendorong Raffles untuk membuktikannya, sehingga dia tercatat sebagai orang Eropa pertama yang berhasil mencapai Pagaruyung melalui pesisir barat Sumatera.[56]
Faktor perang[édit | sunting sumber]
Sababaraha perang ogé nimbulkeun ombak pindahna masarakat Minangkabau utamana ti daérah konflik, sanggeus perang Padri,[57] muncul gerakan barontak ti Batipuh nentang “tanam paksa” Walanda, disusul barontak Siti Manggopoh nangtang Belasting jeung gerakan komunis taun 1926-1927.[58] Sanggeus kamerdikaan muncul PRRI nu ogé nyababkeun munculna eksodus gedé-gedéan masarakat Minangkabau ka daérah séjén.[46] Ti sababaraha perang ieu, nembongkeun yén masarakat Minang nu teu resep panindasan. Maranéhna bakal ngalakukeun palawanan kalawan kakuatan fisik, mung lamun teu mampuh maranéhna leuwih milih angkat ninggalkeun kampungna. Urang sakai dumasar carita tungturunan ti sesepuhna nyebutkeun yén maranéhna asalna ti Pagaruyung. [59] Urang Kubu nyebutkeun yén urang ti Pagaruyung nya éta dulurna. Kamungkinan masarakat kaasing ieu kaasup masarakat Minang nu ngalakukeun resistansi kalawan ninggalkeun kampung maranéhna sabab teu daék narima parobahan di nagri manéhna. De Stuers sateuacanna ogé ngalaporkeun yén masarakat Padangsche Bovenlanden kacida beda jeung masarakat di Jawa, di Pagaruyung manéhna nyaksian masarakatna percaya diri jeung teu minder ka urang Eropa. Manéhna ngarasakeun sorangan, panduduk lokal nu liliwatan dihareupeunna tampa meunang kaistimewaan, malihan aya panduduk nu ménta udud, sarta ménta seuneu keur udud éta. [34]
Ngarantau dina sastra[édit | sunting sumber]
Fenomena ngarantau dina masarakat Minangkabau, loba jadi inspirasi ti seniman. Hamka, dina novelna Merantau ke Deli, caritan ngeunanaam pangalaman hirup ngarantau Minang ka Deli sarta nikah jeung awéwé Jawa. Novelna nu séjén nya éta Tenggelamnya Kapal Van der Wijck ogé carita ngeunaan anak rantau Minang nu balik ka kampungna. Di kampung, manéhna meunang bangbaluh ti masarakat Minang nu mangrupa induk bakona sorangan. Salian novel karya Hamka, novel karya Marah Rusli, Siti Nurbaya jeung Salah Asuhanna Abdul Muis ogé nyaritakeun carita rantau Minang. Dina novel-novel éta, dicaritakeun ngeunaan pasinggungan lalaki Minang jeung adat budaya Barat. Novel Negeri 5 Menara karya Ahmad Fuadi, nyaritakeun parantau Minang nu diajar di Pasantren Jawa nu ahirna jadi urang nu sukses. Dina wangun nu béda, liwat karyana nu judulna Kemarau, A.A Navis ngajak masarakat Minang keur ngawangun kampungna nu loba ditinggalkeun ku nu ngarantau.
Novel nu carita ngeunaan ngarantau Minang éta, biasana eusina krikit sosial jeung panulis ka adat budaya Minang nu kolot jeung katinggaleun. Salian dina wangun novel, carita parantau Minang ogé dicaritakeun dina film Merantau karya sutradara Inggris, Gareth Evans.
Urang Minangkabau jeung kiprahna[édit | sunting sumber]
Urang Minang kasohor salaku kelompok nu boga atikan, ku kituna maranéhna sumebar di sakabéh Indonesia ogé nagara-nagara dina sababaraha macem profesi jeung kaahlian, antarana salaku politisi, panulis, ulama, pangajar, jurnalis, jeung padagang. Dumasar jumlah populasi nu relatif leutik (2,7% ti panduduk Indonesia), Minangkabau mangrupa salasahiji bangsa nu suksés jeung loba nu geus kahontalna.[38] Majalah Tempo dina edisi husus di taun 2000 nyatet yén 6 ti 10 tokoh penting Indonesia di abad ka-20 mangrupa urang Minang.[60] 3 ti 4 urang nu ngadegkeun Republik Indonesia nya éta putra-putra Minangkabau.[61][62]
Kaberhasilan jeung kasuksesan urang Minang loba dihontal nalika di parantauan. Ti baheula geus angkat ngarantau ka sababaraha daerah di Jawa, Sulawesi, semenanjung Malaysia, Thailand, Brunei, nepi Philipina. Di taun 1390, Raja Bagindo ngadegkeun Kasultanan Sulu di Filipina kidul. [63] Di abad ka-14 urang Minang ngalakukeun migrasi ka Negeri Sembilan, Malaysia jeung ngangkat raja keur nagri anyar éta ti kaum maranéhna. Raja Melewar mangrupa raja munggaran Negeri Sembilan nu diangkat di taun 1773. Di tungtung abad ka-16, ulama Minangkabau Dato Ri Bandang, Dato Ri Patimang, jeung Dato Ri Tiro, nyebarkeun Islam di Indonesia timur jeung ngaislamkeun Karajaa Gowa. Sanggeus huru-hara di Kasultanan Johor, di taun 1723 putra Karajaan Pangaruyung nu gelarna Sultan Abdul Jalil Rahmad Syah I nu sateuacanna ogé mangrupa Sultan Johor ngadegkeun Karajaan Siak di daratan Riau.[64]
Kadatangan reformis Muslim nu nungtut élmu di Kairo jeung Mekkah mangaruhan sistim atikan di Minangkabau. Sakola Islam modern Sumatera Thawalib jeung Diniyah Putri loba ngalahirkeun aktivis anu loba boga peran dina proses kamerdikaan, antarana A.R Sutan Mansur, Siradjuddin Abbas, jeung Djamaluddin Tamin.
Dina periode 1920 - 1960, loba politisi Indonesia boga pangaruh ti ranah Minangkabau. Jadi salasahiji motor pajoangan kamerdikaan Asia, di taun 1923 Tan Malaka kapilih jadi wakil Komunis Internasional keur wilayah Asia Tenggara. Politis Minang séjénna Muhammad Yamin, jadi pelopor Sumpah Pemuda nu ngahijikeun sakabéh rakyat Hindia-Walanda. Di jero Volksraad, politisi asal Minang nu pangpentingna. Maranéhna antarana Jahja Datoek Kajo, Agus Salim, jeung Abdul Muis. Tokoh Minang séjénna Mohammad Hatta, jadi ko-proklamator kamerdikaan Indonesia. Sanggeus kamerdikaan, opat urang Minangkabau diuk salaku perdana menteri (Sutan Syahrir, Mohammad Hatta, Abdul Halim, jeung Muhammad Natsir), saurang presiden (Assaat), saurang salaku wakil presiden (Mohammad Hatta), saurang jadi pamingpin parlemen (Chaerul Saleh), jeung sababaraha jadi menteri, di antarana nu cukup kawentar nya éta Azwar Anas, Fahmi Idris, jeung Emil Salim. Emil jadi urang Indonesia panglilana di kamentrian RI. Minangkabau, salasahiji ti dua etnis salian etnis Jawa, nu ngabogaan wakil ti unggal kabinet pamaréntahan Indonesia. Salian ti pamaréntahan, di masa Demokrasi Liberal parlemen Indonesia didominasi ku politisi Minang. Maranéhna kagabung ka jero aneka macem partéy ideologi, islamis, nasionalis, komunis, jeung sosialis.
Di sagigireun ngajabat gubernur Sumatera Tengah/Sumatera Barat, urang-urang Minangkabau ogé diuk salaku gubernur di Indonesia. Maranéhna nya éta Datuk Djamin (Jawa Barat), Daan Jahja (Jakarta]), Muhammad Djosan jeung Muhammad Padang (Maluku), Anwar Datuk Madjo Basa Nan Kuniang jeung Moenafri (Sulawesi Tengah), Adenan Kapau Gani (Sumatera Selatan), Eni Karim (Sumatera Utara), sarta Djamin Datuk Bagindo (Jambi).[65]
Sababaraha partéy pulitik Indonesia anu diadegkeun ku politisi Minang. Pari jeung Partai Murba diadegkeun ku tan Malaka, Partai Sosialis Indonesia ku Sutan Sjahrir, PNI Baru ku Mohammad Hatta, Masyumi ku Mohammad Natsir, Perti ku Sulaiman ar-Rasuli, jeung Persatuan Muslim Indonesia ku Rasuna Said. Salian ngadegkeun partéy politik, politisi Minang ogé loba ngahasilkeun buku-buku nu jadi bacaan wajib ti aktifis pergerakan. Buku-buku bacaan utamana nya éta, Naar de Republiek Indonesia, Madilog, jeung Massa Actie karya Tan Malaka, Alam Pikiran Yunani jeung Demokrasi Kita karya Hatta, Fiqhud Dakwah jeung Capita Selecta karya Natsir, sarta Perjuangan Kita karya Sutan Sjahrir.
Panulis Minang loba mangaruhan kamekaran basa jeung sastra Indonesia. Maranéna namekarkeun basa ngaliwatan sababaraha macem karya tulis jeung kaahlian. Marah Rusli, Abdul Muis, Idrus, Hamka, jeung A.A Navis boga karya ngaliwatan panulisan novel. Nur Sutan Iskandar novelis Minang séjénna, kacatet salaku panulis novel Indonesia nu pang produktif. Chairil Anwar jeung Taufik Ismail karyana ngaliwatan panulisan sajak. Sarta Sutan Takdir Alisjahbana, novelis sakaligus ahli tata basa, ngalakukeun modernisasi basa Indonesia nepi bisa jadi basa persatuan nasional. Novel-novel sastrawan Minang saperti Siti Nurbaya, Salah Asuhan, Tenggelamnya Kapal Van Der Wijck, Layar Terkembang, jeung Robohnya Surau Kami geus jadi bahan bacaan wajib keur siswa sakola ti Indonesia jeung Malaysia.
Salian ngaliwatan karya sastra, ngamekarkeun basa Indonesia ogé dilakukeun ku jurnalis Minang. Maranéhna antarana Djamaluddin Adinegoro, Rosihan Anwar, jeung Ani Idrus. Di sagigireun Abdul Rivai anu disebut salaku Perintis Pers Indonesia, Rohana Kudus nu medalkeun Sunting Melayu, jadi wartawan sakaligus nu boga koran awéwé munggaran di Indonesia.
Di Indonesia jeung Malaysia, disagigireun urang Tionghoa, urang Minang jeung kawentar salaku pangusaha nu punjul. Loba pangusaha Minang sukses bisnis di widang padagangan tekstil, rumah makan, hotel, pendidikan, jeung rumah sakit. Di antarana figur pangusaha sukses nya éta, Abdul Latief (pemilik TV One), Basrizal Koto (nu ngabogaan paternakan sapi pangbadagna di Asia Tenggara), Hasyim Ning (pangusaha ngarakit mobil munggaran di Indonesia), jeung Tunku Tan Sri Abdullah (nu boga Melewar Corporation Malaysia).
Loba ogé urang Minang nu sukses di dunya hiburan, ti sutradara, produser, penyanyi, atawa artis. Salasahiji sutradara jeung produser aya Usmar Ismail, Asrul Sani, Djamaludin Malik, jeung Arizal. Arizal nepi ka jadi sutradara jeung produser film nu panglobana ngahasilkeun karya. Sakurang-kurangna 52 film jeung 8 sinetron dina 1.196 episode geus dihasilkeunna. Film-film karya sineas Minang, saperti Lewat Djam Malam, Gita Cinta dari SMA, Naga Bonar, Pintar Pintar Bodoh, jeung Maju Kena Mundur Kena, jadi film panghadéna nu loba ditongton.
Pemeran jeung penyanyi Minang nu kawéntar di antarana nya éta Ade Irawan, Dorce Gamalama, Eva Arnaz, Nirina Zubir, jeung Titi Sjuman. Seniman séjénna, ratu kuis Ani Sumadi, jadi pelopor dunya kuis di Indonesia. Karya-karya manéhna saperti kuis Berpacu Dalam Melodi, Gita Remaja, Siapa Dia, jeung Tak Tik Boom jadi salasahiji acara favorit kulawarga Indonesia. Di sagigireun maranéhna, Soekarno M. Noer sarta putrana Rano Karno, mungkin jadi pagawé hiburan pangsuksesna di Indonesia, salaku aktor jeung sutradara film. Di taun 1993, Karno's Film usaha film bogana kulawarga Soekarno, produksi film seri kalawan peringkat pangluhurna sapanjang sajarah film Indonesia Si Doel Anak Sekolahan.
Di luar negeri, urang Minangkabau ogé dipikanyaho konstribusina. Di Malaysia jeung Singapura, antarana Tuanku Abdul Rahman (Yang Dipertuan Agung munggaran malaysia), Yusof bin Ishak (presiden munggaran Singapura), Zubir Said (komposer lagu kabangsaan Singapura Majulah Singapura), Sheikh Muszaphar Shukor (astronot munggaran Malaysia), Tahir Jalaluddin Al-Azhari jeung Adnan bin Saidi. Di nagri Walanda, Roestam Effendi nu ngawakilan Partai Komunis Walanda, jadi hiji-hijina urang Indonesia nu kungsi diuk salaku anggota parlemen. [66] Di Arab Saudi, ngan Ahmad Khatib Al-Minangkabawi, urang non-Arab nu kungsi jadi imam besar Masjidil Haram, Mekkah.
Catetan[édit | sunting sumber]
- ↑ Josselin de Jong, P.E. de, (1960), Minangkabau and Negeri Sembilan: Socio-Political Structure in Indonesia, Jakarta: Bhartara
- ↑ Kingsbury, D., Aveling, H., (2003), Autonomy and disintegration in Indonesia, Routledge, ISBN 0-415-29737-0
- ↑ a b c d e Batuah, A. Dt. & Madjoindo, A. Dt., (1959), Tambo Minangkabau dan Adatnya, Jakarta: Balai Pustaka.
- ↑ Reid, Anthony (2001). "Understanding Melayu (Malay) as a Source of Diverse Modern Identities". Journal of Southeast Asian Studies 32 (3): 295–313.
- ↑ Evers, Hans-Dieter, Korff, Rüdiger, (2000), Southeast Asian Urbanism, LIT Verlag Münster, Ed.2nd , hlm.188, ISBN 3-8258-4021-2
- ↑ Ong, Aihwa, Peletz, Michael G., (1995), Bewitching women, pious men: gender and body politics in Southeast Asia, University of California Press, hlm. 51, ISBN 0-520-08861-1
- ↑ Jones, Gavin W., Chee, Heng Leng, and Mohamad, Maznah, (2009), Muslim-Non-Muslim Marriage: Political and Cultural Contestations in Southeast Asia, Chaptep 6: Not Muslim, Not Minangkabau, Interreligious Marriage and its Culture Impact in Minangkabau Society by Mina Elvira, Institute of Southeast Asian Studies, ISBN 978-981-230-874-0
- ↑ Graves, Elizabeth E. (1981). The Minangkabau Response to Dutch Colonial Rule Nineteenth Century, Itacha, NY: Cornell Modern Indonesia Project #60.
- ↑ Ramli, Andriati, (2008), Masakan Padang: Populer & Lezat, Niaga Swadaya, ISBN 978-979-1477-09-3.
- ↑ Djamaris, Edwar, (1991), Tambo Minangkabau, Jakarta: Balai Pustaka.
- ↑ Brandes, J.L.A., (1902), Nāgarakrětāgama; Lofdicht van Prapanjtja op koning Radjasanagara, Hajam Wuruk, van Madjapahit, naar het eenige daarvan bekende handschrift, aangetroffen in de puri te Tjakranagara op Lombok.
- ↑ Cœdès, George, (1930), Les inscriptions malaises de Çrivijaya,BEFEO
- ↑ Purbatjaraka, R.M. Ngabehi, (1952), Riwajat Indonesia, I, Djakarta: Jajasan Pembangunan.
- ↑ Casparis, J.G. de, (1956), Prasasti Indonesia II, Dinas Purbakala Republik Indonesia, Bandung: Masa Baru.
- ↑ Graves (1981), p. 4.
- ↑ Andaya, L.Y., (2008), Leaves of the same tree: trade and ethnicity in the Straits of Melaka, University of Hawaii Press, ISBN 0824831896
- ↑ Westenenk, L. C. (1918). De Minangkabausche Nagari, Weltevreden: Visser.
- ↑ Simanjuntak, Mengantar, (1982), Aspek bahasa dan pengajaran, Sarjana Enterprise.
- ↑ Garry, J., Carl R., Rubino, G., (2001), Facts about the world's languages: an encyclopedia of the world's major languages, past and present, H.W. Wilson, ISBN 0-8242-0970-2.
- ↑ Medan, Tamsin, (1985), Bahasa Minangkabau dialek Kubuang Tigo Baleh, Pusat Pembinaan dan Pengembangan Bahasa, Departemen Pendidikan dan Kebudayaan.
- ↑ Nadra, (2006), Rekonstruksi bahasa Minangkabau, Andalas University Press, ISBN 979-3364-55-6.
- ↑ Phillips, Nigel, (1981), Sijobang: sung narrative poetry of West Sumatra, Cambridge University Press, ISBN 978-0-521-23737-6.
- ↑ Pauka K., (1998), Theater and martial arts in West Sumatra: Randai and silek of the Minangkabau, Ohio University Press, ISBN 978-0-89680-205-6.
- ↑ Suryadi (2010), Masa Depan Seni Bersilat Lidah Minangkabau, Padang Ekspres.
- ↑ Graves, Elizabeth E., (2007), Asal-usul elite Minangkabau modern: respons terhadap kolonial Belanda abad XIX/XX, Jakarta:Yayasan Obor Indonesia, ISBN 978-979-461-661-1.
- ↑ Azinar Sayuti, Rifai Abu, (1985), Sistem ekonomi tradisional sebagai perwujudan tanggapan aktif manusia terhadap lingkungan daerah Sumatera Barat, hlm. 202, Departemen Pendidikan dan Kebudayaan, Proyek Inventarisasi dan Dokumentasi Kebudayaan Daerah.
- ↑ Navis, A.A., Cerita Rakyat dari Sumatera Barat 3, Grasindo, ISBN 979-759-551-X.
- ↑ Idris, Soewardi (2004). Sekitar Adat Minangkabau, Jakarta: Kulik-Kulik Alang, Himpunan Eks-Siswa SMP Negeri Solok Masa Revolusi, 1946-1949,.
- ↑ de Jong, P.E de Josselin (1960). Minangkabau and Negeri Sembilan: Socio-Political structure in Indonesia, Djakarta: Bhartara.
- ↑ Graves (1981), p. 11.
- ↑ a b Stibbe (1869). Het Soekoebestuur in de Padangsche Bovenlanden.
- ↑ Graves (1981), p. 25.
- ↑ a b Laporan kepada Gubernur Jendral, 30 Agustus 1825, Exhibitum, 24 Agustus 1826, No. 41.
- ↑ Bonner, Robert Johnson (1933). Aspects of Athenian democracy Vol 11, 25-86, University of California Press.
- ↑ Graves (1981), p. 40.
- ↑ Naim, Mochtar. Merantau, Minangkabau Voluntary Migration, University of Singapore.
- ↑ a b Kato, Tsuyoshi (2005). Adat Minangkabau dan merantau dalam perspektif sejarah, PT Balai Pustaka.
- ↑ [http://bappeda.pekanbaru.go.id/artikel/1/peran-budaya-melayu-dan-kewirausahaan/page/2/ Peran Budaya Melayu dan Kewirausahaan. Bappeda Kota Pekanbaru
- ↑ Barbara Watson Andaya, Recreating a Vision. Daratan and Kepulauan in Historical Context, 1997, p.503
- ↑ Naim, Mochtar. Merantau, Minangkabau Voluntary Migration, University of Singapore.
- ↑ Munoz, Paul Michel (2006). Early Kingdoms of the Indonesian Archipelago and the Malay Peninsula.
- ↑ Dobbin, Christine. Gejolak Ekonomi, Kebangkitan Islam, dan Gerakan Paderi, Minangkabau 1784 – 1847.
- ↑ Melayu-Bugis-Melayu dalam Arus Balik Sejarah, www.rajaalihaji.com, 24 Désémber 2008, diakses pada 22 Juli 2011
- ↑ Castles, Lance (1967). Religion, politics, and economic behaviour in Java: the Kudus cigarette industry, Yale University.
- ↑ a b Syamdani, (2009), PRRI, pemberontakan atau bukan, Media Pressindo, ISBN 978-979-788-032-3.
- ↑ Poeze, Harry A. In het Land van de Overheerser: Indonesiër in Nederland 1600-1950.
- ↑ Prof. Dr. H. Ahmad Syafii Ma'arif, Satu Nomor Contoh Produk Tradisi Merantau, Antara Sumbar, 5 Nopémber 2008, diakses pada 22 Juli 2011
- ↑ Bemmelen Van R.W., (1970), The Geology of Indonesia, The Haque.
- ↑ Wheatley P., (1961), The Golden Khersonese, Kuala lumpur, pp.177-184
- ↑ Cortesao A., (1944), The Suma Oriental of Tome Pires, London:Hakluyt Society.
- ↑ Marsden W., (1811), The History of Sumatra, London
- ↑ NA, VOC 1277, Mission to Pagaruyung, fols. 1027r-v
- ↑ Haan, F. de, (1896), Naar midden Sumatra in 1684, Batavia-'s Hage, Albrecht & Co.-M. Nijhoff. 40p. 8vo wrs. Tijdschrift voor Indische Taal-, Land- en Volkenkunde, Deel 39
- ↑ Tobler A., (1911), Djambi-Verslag, Jaarboek van het Minjwezen in Nedelandsch Oost-Indie: Verhandelingen, XLVII/3.
- ↑ Raffles, Sophia, (1830), Memoir of the life and public services of Sir Thomas Stamford Raffles, London: J. Murray.
- ↑ Nain, Sjafnir Aboe, (2004), Memorie Tuanku Imam Bonjol (MTIB), transl., Padang: PPIM.
- ↑ Kahin, Audrey R.,(2005), Dari pemberontakan ke integrasi: Sumatra Barat dan politik Indonesia, 1926-1998, Yayasan Obor Indonesia, ISBN 978-979-461-519-5.
- ↑ Suparlan, Parsudi (1995). '.
- ↑ Majalah Tempo Edisi Khusus Tahun 2000, Desember 1999.
- ↑ Tim Wartawan Tempo, "4 Serangkai Pendiri Republik", Kepustakaan Populer Gramedia, Jakarta (2010)
- ↑ Empat Pendiri Republik Indonesia adalah Soekarno, Hatta, Sutan Sjahrir, dan Tan Malaka
- ↑ Naim, Mochtar. Merantau.
- ↑ Sejarah Kerajaan Siak Sejarah Kerajaan Siak, diakses pada 22 Juli 2011
- ↑ Budaya Merantau Orang Minang (1) Kalaulah di Bulan Ada Kehidupan, Pos Metro Padang, 10 Oktober 2008, diakses pada 24 Juli 2011[tumbu nonaktif]
- ↑ Mengenang Sastrawan Rustam Effendi, Tempo Interaktif, 2 Juni 1979, diakses pada 22 Juli 2011
Literatur[édit | sunting sumber]
- (de) Astrid Kaiser: Mädchen und Jungen in einer matrilinearen Kultur. Interaktionen und Wertvorstellungen bei Grundschulkindern im Hochland der Minangkabau auf Sumatra. Kovac, Hamburg 1996 ISBN 3-86064-419-X
- (de) Ute Marie Metje: Die starken Frauen. Gespräche über Geschlechterbeziehungen bei den Minangkabau in Indonesien. Campus, Frankfurt am Main und New York 1995, ISBN 3-593-35409-8
- (de) Dieter Weigel: Reisemosaik bei den Minangkabau. Sumatra. Heiteres, Ernstes, Alltägliches, Unglaubliches. Jahn und Ernst, Hamburg 1998, ISBN 3-89407-208-3 (Erlebnisbericht)
- A.A. Navis, Curaian Adat Minangkabau
Tumbu Luar[édit | sunting sumber]
- RantauNet Mailing List Komunitas Minangkabau (Urang Awak) yang pertama dan terbesar di Internet (sejak 1993).
- Cimbuak.net Komunitas virtual masyarakat Minangkabau di dunia maya.
- Kaskus Regional Minang Online Komunitas masyarakat Minangkabau di dunia maya.
- (id) MinangForum.Com Forum komunitas masyarakat Minangkabau.
- (id) Pelaminan Minang Mengupas sedikit mengenai adat istiadat dan sejarah masyarakat Minangkabau dan merupakan salah satu pelestari perkawinan adat minangkabau asli.
- (id) Sejarah Tari Piring.


text:
Puisi Bahasa Sunda
- Dalam dunia kesenian khususnya Indonesia ini memang kaya dengan berbagai bahasa Daerah, diantaranya yakni Bahasa Sunda, bahasa ini memang banyak digunakan untuk komunikasi pada masyarakat Jawa Barat.
Puisi Bahasa Sunda ini di dapat dari berbagai sumber kiriman dari Sahabat Loker Puisi yang sudi untuk mengirimkan sebuah karyanya dalam bentuk Puisi Daerah yakni Puisi Bahasa Sunda untuk membantu mereka yang sedang mencari Kumpulan Puisi Bahasa Sunda
dalam memnuhi Tugas sekolah maupun untuk sebuah koleksi Puisi.
Okelah kita jangan lama-lama untuk pendahuluannya, kita langsung saja untuk membaca Kumpulan Puisi Bahasa Sunda dibawah ini.
ANAKING
Ato Suharto
Anaking...
regepkeun piwuruk ema hidep
sangkan hirup rahayu
jeng berkah tur bagja
Anaking..
tiru jeng gugu pasipatan ema
sabab ciri sagala wanoja natra
aya dina diri ema
Bapa bagja rumah tangga jeung ema
najan kadang sok manggih tunggara
ema tetep ngawula ka bapa
pinuh ku rasa katresna
Anaking..
hirupmah sadar jeung eling
mun hideup mamawa wejangan ema
bakal pasti salawasna eling
Anaking..
hideup geus nincak mangsa dewasa
omat ulah kagoda ku hawa dunya
nu kadang mawa cilaka
Bapa jeung ema teu boga warisan banda pohara
teu boga tanah nu lega
komo deui emas permata
Bapak jeung ema ngan boga do'a
sangkan hideup hirup waluya
dibeungkeut ku iman jeung takwa
bekel urang ngumpul engke di surga
CARITA AYEUNA JEUNG BAHEULA
URANG JEUNG WAYANG
Ato Suharto
Rundayan carita mangsa harita
masih natra dina rasa
tatali asih nu mengkeut pageuh
nepi ka kiwari tetep euntreup
kawas si leugeut teureup
Katresna teu ilang singray
najan umur rek nepi ka kubur
kasono teu weleh pogot
najan jiwa geus teu deui ngora
Duh Gusti nu maha welas tur asih
jagi tali rabi abdi dugi ka aki nini
teubihkeun dina cocobi nu kadang sok nyiliwuri
Nyai panutan akang
kasatiaan modal utama
ulah nepi ka dirogahala
ku pangaruh dunya nu kadang mawa sangsara
Kabagjaan lain diukur ku lobana brana
lain dihias kureuncemna emas
kabagjaan pasti nyaangan urang
mun iman jeung takwa jadi sareat urang
dina enggoning ngabangun rumah tangga
Rundayan carita katresna harita jeung ayeuna
urang jaga ulah nepi ka sirna
sangkan urang tetep waluya
nepi ka pantona sorga..
Amin....
Ato Suharto
Kiwari lain kamari tapi ayeuna
Kamari kuduna jadi eunteung pikeun bekel
naratas jalan sangkan lolongkrang,
teu katutupan jalan
Lumampah di alam dunya
ceunah darma wawayangan
usik malik diobah ku dalang
Tapi urang lain wayang
sabab wayang moal boga kahayang,
da wayang mangrupa barang
Lumampah urang tangtu ngajojo kahayang
hayang tandang, pakan jeung sandang
sabab urang boga akal jeung pikiran
lain wayang nu ngan hudang mun diangkat ku dalang
Kamari nu can pasti tong dijadikaeun nyunkeulit ati
tuluy jadi hoream ngahontal kahayang
gagal lain hartina lengiteun akal
tapi kudu nyiar jalan pikeun meunggaskeun
rurungkan nu ngahalangan jalan
Sing percaya kana diri
nu dianti pasti ngawujud bukti
asal usaha jeung percaya kanu Maha Suci
Urang beda jeung wayang
lantaran urang boga akal jeung pikiran
wayang ngan ukur parabot dalang
nu dipirig ku gamelan dina acara hiburan
KASATIAAN ANJEUN
KATRESNA AKANG
Ato Suharto
Dua puluh taun urang ngawangun
juntrung nangtung, panceg teu gedag
sagara rumah tangga nu ku urang di sorang
teu loba leuwang najan harungan sok rajeun datang
Kasatiaan anjeun cukang nu jadi lantaran
kabagjaan nu pohara, najan banda ngan saayana
kasatuhuan anjeun jadi jalan panghalang akang
mun rek nganjang ka mojang lian
Geulis...
pupusten rasa nu ayeuna aya
sangkan rumah tangga tetep waluya
nepi ka umur pegat di dunya
Geulis...
jaga sing tarapti pangaji diri
sangkan Illahi masihan widi
laki rabi urang sing nepi ka aki nini
Geulis...
buah katresna urang
geus parawan jeung geus bujang
rawat ku sayahadat tur shalat
sangkan hirupna bisa mangfaat keur umat
Ato Suharto
Kanyaah akang moal laas ku panasna jaman,
moal leeh ku serabna panon poe
najan aya mojang nu sok pirajeunan ngajak nganjang
cinta akang moal gedag ku panggoda wanoja
Nyai..., cinta akang nu sajati
satungtung anjeun satuhu
nyumponan kawajiban ka caroge
akang moal rek lanca linci luncat mulang
Nyai..., pupunden hate akang
tong rempan sanajan urang paanggang
cinta akang lain ngan ukur kalangkang
clik putih clak herang tresna akang ngan ukur anjeun
Nyai..., citresna akang nu utama
kabagjaan nu ku urang ayeuna dirasa
omat ulah nepi ka dirogahala
kupangbibita dunya nu moal pasti sampurna
Nyai..., bojo akang anu geulis
sing tarapti ngajaga diri
sangkan urang tetep waluya
dina lalakon laki rabi nu ku urang ayeuna keur disorang
Credit : LokerPuisi.Web.Id
Semoga Puisi Bahasa Sunda
diatas bisa bermanfaat bagi anda dalam mencari tugas maupun dalam Koleksi Puisi Bahasa Sunda, SHARE atau LIKE jika suka Puisi Bahasa Sunda diatas dan saya ucapkan banyak Terimakasih atas kunjungannya.,


text:
- anu namina orang anu jujur , kemiskinan ngan saukur sementara !
- Lamun nilai kamanusiaan ges dihina... kabeh jalma anu ngarasa waras pasti kasinggung kecuali jalma anu teu eling atawa jalma anu boga hate kriminal sanajan manehna terpelajar....
- anu bodo tapi pemberani pasti bakal ngelehkeun kepandaian anu ragu-ragu !
- ulah ngarasa diri urang teu boga salah , terus nyalahkeun orang lain .
- ulah saukur bisa ngahina na hungkul , tapi tingali tina sifat anu alus na .
- eweuh anu abadi ceuk ariel oge,,,,
- anu bodo tapi pemberani pasti bakal ngelehkeun kepandaian anu ragu-ragu !
- nu nami na hanjakal mah pasti pandeuri , lamun hanjakal ti payun sanes hanjakal nami na ..
- kudu nganuhunkeun ka jelema anu entos ninggalkeun anjeun , sabab na pernah maturan di bagian hirup anjeun .
- ulah ngalanjutkeun penderitaan , menta ngahampura lebih cepat jeung lebih baik .
- lamun hoyong di sebut seseorang anu menghargai cinta , anjeun kudu ngahargai perasaan awewe .
- lain sabar nami na lamun masih aya batas na , lain keikhlasan nami na lamun masih ngaharepkeun sesuatu .
- Kasetiaan kudu aya pengorbanan .
nya wajar we atuh lur ari hayang setia mah !
- kesempurnaan heunteu pernah nyata , kenyataan heunteu pernah sempurna .
- ulah ngarasakeun diri urang geus bener !
- urang salarea hirup di dunia ukur sementara / ngan saukur numpang .
jadi ulah di sia-siakeun hirup urang ayeuna , da hirup teh moal aya 2kali na .
sok anu ngarasa jarang sholat , sing leuwih getol sholat .
- hasil leutik oge tong poho bersyukur ka gusti Allah SWT !
- jadi awewe kudu nutupan aurat sabab eta kawajiban urang salarea kanggo umat muslim , ulah piomongeun batur .
leuwih sae di pikanyaah ku batur di hargaan ku batur !
- ulah ngomongkeun batur , ulah asa urang leuwih alus ti si itu .
- ulah saukur bisa ngahina na hungkul , tapi tingali tina sifat anu alus na .
- ulah waka ngaku manusa mun can bisa mere manfaat keur papada manusa nu sejen na.....!!!
- dina sagala rupa
gogoda mah pasti aya
ngan urang kudu niatna
sangkan asih langgeng lana............
- yu ah urang sauyunan ngabiasakeun nganggo bahasa urang anu pinuh ku kasopanan depe depe sareung handap asor hehe ^^
- Kuring menta caang, Gusti mere panon poe.
Kuring menta cai, Gusti mere hujan.
Kuring menta bagja, Gusti masihan anjeun....................
- peso jng bedog lain ngabuktikeun lalaki sajati cu................
- mun teu ngakal
moal ngakeul.
tpi kanggo nu ka langan elit mgh
mun teu nakal moal ngakeul.........
.,.jadi we cangkeul ah.............
- hujan oge aya root na
angin oge aya erena
balong ge aya saatna
hirup oge aya paeh na,,
.,.mtak tong sok polontong sa jago"na sa jawara"na jeuleuma anggeur bkal ngaheureupan maot tah.........
- gagal can tangtu moal berhaSIL,tapi ka gagalan nu bkal nunjukn urang bkal berhasil..............
- nafsu nu matak kabita
nafsu nu matak cilaka
nafsu nu matak binasa.............
- nu penting mah ngariung bareung ngajaga lembur babareungan
- di dunya teu aya preman teu aya jawara
di dunya d mta nu di luhur mgh sarua
teu d beda",..........
- borojol oge sarua teu di baju, rek naon nu dipikasieuna, nu penting mah silih hargaan,
- preman oge da ari di bere lpar jng di bere teu boga duit mgh anggeur we ceurik.
da ath beas mgh moal tiasa di peser ku peureup man.........!!
make tato deuih da tato mmgh moal bsa nolongan mneh keur geulut man..........
#tong sok ngjago lmun msih dhar kejo mgh..........
- urang kudu apal kana diri anu sabenerna
- Sajatina, dina cacian sarta makian terbersit hiji pujian anu mangrupa kebalikan ti cacian sarta makian kasebut.
- pguh we ari keur susah mgh ngadeukeutan
ari keur senang mgh ngajauhan....
ari ngaran jeung babaturan mgh kdu susanh senang sasarengqan ath dlur q...............!!
tong di turutan ah......
- HIRUP USIK JEUNG MALIK MAH KUMAHA DALANG.........!!!
dalang arurang nyaeta gusti alloh.............!!
- Ulah sieun maot, sabab urang pasti ngalaman maot. Tapi anu kudu sieun mah, saenggeusna urang maot, anu bakal hirup langgeng di aherat, naha urang geus boga bebekelan pikeun hitup di aherat?
- panceg dina galur
kudu akur sa dudulur
hirup ulah takabur
kudu jujur saumur umur.
- Jang naon hirup didunya
Lamun poho kanu kawasa.
Kacida cilakana jalma
Lamun hirup pinuh kudosa.
- urang silih manjang keun duduluran ,
urang silih ngangkat darajat sunda ,
- tekad,ucap,laku lampah teh kedah di jaga bilih kumha onam..hahaha
sanes kitu baraya
- ngereyeuh nikreuh sanajan bari pateuh \m/
- titip ka angin pangnepikeun ka asih, talatah ka mega, pangmawakn ieu cinta,,,
- Takdir te beunang di pungkir,
Qadar teu bisa di singlar.
Najan pada-pada beurat,
mereun gurat kedah pegat.
- tonk ceurik mun manggih tanjakan
dina tanjakan pasti aya pudunnan
tong bungah mun manggih pudunan
dna pudunan pasti manggih tanjakan........
.,.jadi mju trus lah hrup mah susah senang mah jalan keun we dulur dulur .................
Ungkapan Isi Hati, Kata-kata Indah, Kata-kata Mutiara, Kata-kata Bijak, Status-status, Kata-kata Islami, Kata-kata Humor, Kata-kata Cinta, Kata-kata Motivasi, Kata-kata Sayang, Kata-kata Galau Para Remaja..


text:
EDGE
Enhanced Data rates for GSM Evolution (EDGE) atawa Enhanced GPRS (EGPRS), ngarupakeun salasahiji téknologi telepon sélulér digital anu ngamungkinkeun laju pangiriman data anu leuwih gancang kalayan tingkat kapercayaan (réliabilitas) pangiriman data anu leuwih bisa diandelkeun. Sanajan sacara téknis ngarupakeun 3G, EDGE umumna sacara teu resmi digolongkeun salaku standar 2.75G, lantaran laju datana anu leuwih laun. EDGE geus mitembeyen dipaké dina jaringan GSM di sakuliah dunya mimiti taun 2003, awalna di Amérika Kalér.
EDGE bisa dipaké pikeun panerapan (aplikasi) packet switched saperti sambungan Internét. Aplikasi data dina laju nu gancang saperti layanan vidéo jeung multimédia lianna bisa boga kapasitas data anu leuwih gedé ku jasana EGPRS. EDGE Circuit Switched ngarupakeun hiji objék anu bisa dimekarkeun dina waktu ka hareup.
Évolusi EDGE terus lumangsung nepi ka ngahasilkeun standar 3GPP Release 7 anu ngahasilkeun unjuk gawé anu dua kali leuwih alus.
Daptar eusi
Téknologi[édit | sunting sumber]
EDGE/EGPRS bisa jalan dina jaringan naon waé anu geus dipasangan GPRS asal operator ngaronjatkeun kamampuh jaringanana saperluna.
Sanajan EDGE henteu merlukeun robahna hardware jeung software dina jaringan inti GSM, base stationna kudu dirobah. Dina base station kudu dipasangan unit transceiver anu luyu (kompatibel) jeung EDGE sarta base station subsystem (BSS) perlu ditingkatkeun kamampuhna supaya bisa narima EDGE. Hardware jeung software terminal ogé kudu nimukeun kodeu jeung ngodeukuen (decode/encode) pola modulasi jeung pangkodeuan (modulation and coding schemes) anyar sarta bisa mawa data kalayan laju anu leuwih gancang.
Téknik transmisi[édit | sunting sumber]
sajaba maké cara modulasi Gaussian minimum-shift keying (GMSK), EDGE ogé ngagunakeun higher-order PSK/8 phase shift keying (8PSK) pikeun lima nu di luhur tina salapan pola modulasi jeung pangkodeuanana. EDGE ngahasilkeun kecap 3-bit pikeun tiap parobahan dina fase gelombang pamawana. Hal ieu sacara éféktif ningkatkeun laju data tilu kali leuwih gancang manan anu ditawarkeun ku GSM. EDGE, saperti GPRS, maké algoritma adaptasi laju anu ngaluyukeun pola modulasi jeung pangkodeuan (modulation and coding scheme - MCS) nurutkeun kualitas channel radiona, sarta ogé laju bit jeung katahanan transmisi data tina gangguan. EDGE maké téknologi anyar anu teu kapanggih dina GPRS, nyaéta Incremental Redundancy, anu henteu ngirimkeun deui pakét anu kaganggu tapi ngirim leuwih loba informasi anu bakal dicampurkeun dina receiver (alat panarima sinyal). Hal ieu ngaronjatkeun probabilitas decoding (nimukeun deui kode asal) anu bener.
EDGE bisa mawa data kalayan laju nepi ka 236.8 kbit/det pikeun 4 timeslot (sacara téori maksimum 473.6 kbit/det pikeun 8 timeslot) dina mode pakét sahingga baris nyumponan sarat International Telecommunications Union (ITU pikeun jaringan 3G, sarta geus ditarima ku ITU salaku bagian tina kulawarga standar IMT-2000. EDGE nambahkeun mode data sirkuit anu katelah HSCSD, anu bisa ningkatkeun laju data.
Pola modulasi jeung pangkodeuan (Modulation and Coding Scheme - MSC) EGPRS[édit | sunting sumber]
Klasifikasi[édit | sunting sumber]
EDGE bisa digolongkeun kana 2G atawa 3G gumantung kana panerapanana. Sanajan alat-alat EDGE kelas 3 jeung nu sahandapeunana jelas lain 3G, tapi alat-alat kelas 4 jeung saluhureunana jalan dina rubakpita anu leuwih panjang manan téknologi lianna anu sacara konvénsional dianggap 2G saperti 1xRTT). Lantaran loba macemna, EDGE ilaharna digolongkeun kana téknologi jaringan 2.75G.
Évolusi EDGE[édit | sunting sumber]
Évolusi EDGE hasil ngahadéan téknologina. Latency bisa dikurangan ku cara nurunkeun selang waktu transmisi nepi ka satengahna (ti 20 mdet jadi 10 mdet). Laju bit bisa ditingkatkeun nepi ka laju puncak 1 MBit/s sarta letency turun jadi 100 mdet ku cara ngagunakeun dua gelombang pamawa, laju simbol nu leuwih gancang sarta modulasi orde nu leuwih luhur (32QAM jeung 16QAM lain 8-PSK), sarta turbo code pikeun ngahadéan error correction. Kualitas sinyal ogé dihadéan ku cara ngagunakeun dua anteneu.
Jaringan[édit | sunting sumber]
EDGE dirojong ku para operator GSM di Amérika Kalér. Sabagian operator GSM di patempatan lianna nganggap UMTS salaku puncakna kamajuan sarta milih jalan henteu maké EDGE samasakali atawa maké EDGE ngan di luar wilayah anu kawengku ku UMTS. Sanajan kitu, mahal jeung kendorna pamasangan UMTS geus ngakibatkeun réa nu meuli EDGE di pasar GSM/GPRS.


text:
Dashboard Confessional
Dashboard Confessional nya éta grup musik emo asal Amerika Serikat anu dibentuk taun 2000 di Boca Raton, Florida ku Chris Carabba anu kaluar ti grup musikna Further Seems Forever minangka proyék sampinganna[1][2]. Di Taun 2003, Dashboard Confessional ngaresmikeun personilna salian Carabba, diantarana: Scott Schoenbeck (basis), Johnny Lefler (gitaris), dan Mike Marsh (drummer)[1]
Karir[édit | sunting sumber]
Album pertama Dashboard Confessional, Swiss Army Romance dirilis taun 2000, diteruskeun ku album The Places You Have Come To Fear the Most anu dirilis taun 2001[1]. Dashboard Confessional boga andil dina album MTV Unplugged 2.0 terus teu lila meunangkeun platinum[1][2]. Video musik Dashboard pikeun singlena anu dijudulan Screaming Fidelities meunangkeun MTV2 Award dina MTV Video Music Awards ngéléhkeun Norah Jones, The Strokes, The Hives, Navy Roots jeung Musiq[1]. Sanggeus ngaresmikeun personilna di Taun 2003, Dashboard Confessional ngarilis album A Mark, a Mission, a Brand, a Scar anu nempatan peringkat pangluhurna dina Billboard[1]. Dashboard Confessional ogé kungsi ngeusi soundtrack pikeun pilem Spiderman 2, taun 2004, judul laguna nya éta Vindicated[1][2].
Carabba ogé kungsi gawé bareng jeung produser Daniel lanois, anu kungsi jadi produser U2 jeung Don Gilmore nalika ngarilis album Dusk and Summer, taun 2006[2][1]. Sabada dirilis, ieu album nempatan posisi kadua dina tangga lagu Billboard[2]. Diteruskeun ku album The Shade of Poison Trees (2007), jeung The Alter Ending (2009)[2]. Dashboard Confessional ogé manggung dina acara bubuka tur Bon Jovi taun 2010[1].


text:
S
S nyaéta hurup ke-19 dina alfabét Latin. Hurup ieu disebut es, dibaca [ɛs].
Daptar eusi
Sajarah[édit | sunting sumber]
Hurup Syin ("huntu") ti rungkun basa Semit kungsi melambangkan konsonan desis pascarongga-huntu nirsuara /ʃ/ (kawas dina kecap syarat). Wangun asalna meureun ngagambarkeun huntu atawa buah harigu. Basa Yunani henteu ngandung sada /ʃ/ kasebut, mangka hurup sigma (E) dipaké pikeun ngawakilan /s/. Ngaran "sigma" sugan dicokot ti hurup Semitik "Sâmek" (lauk; tulang tukang) sarta lain "Šîn". Dina basa Étruska sarta Latin, peunteun sada [s] ditetepkeun, sarta ngan dina basa modérnlah hurup ieu dipaké pikeun ngawakilan sada séjén, kawas konsonan desis pascarongga-gigi nirsuara [ʃ] dina basa Hongaria sarta Jerman (saméméh p, t), atawa konsonan desis rongga-huntu bersuara [z] dina basa Inggris (rise, 'bangun'), Perancis (lisez, 'baca') sarta Jerman (lesen, 'maca').
Dina mangsa baheula, hiji wangun alternatif pikeun s, nyaéta ſ (s panjang), dipaké dina permulaan atawa pertengahan kecap dina basa-basa Éropa nu tangtu; wangun terkininya, s pondok, dipaké dina ahir omongan. Contonhya, sinfulness ("pinuh dosa") ditulis ſinfulneſs ngagunakeun s panjang éta. Pamakéan long s merosot nyanghareupan mimiti abad ka-19, pikeun ngurangan kekeliruan jeung hurup f leutik. Ligatur "ſs" (atawa "ſz") dina basa Jerman jadi ess-tsett ( ß ).
Pamakéan[édit | sunting sumber]
Dina lolobana basa anu maké alfabét Latin, sarta ogé Alfabét Fonétik Internasional, hurup s ngawakilan konsonan desis rongga-huntu nirsuara, kajaba basa Viétnam sarta basa Hongaria. Di ditu S melambangkan konsonan desis pascarongga-huntu nirsuara /ʃ/, kawas dwihuruf "sy" dina kecap "syarat." Basa-basa séjén kaasup basa Inggris, Portugis sarta Jerman ngandung kecap-kecap anu mana "s" ngawakilan sada /ʃ/ sarta /z/.
Dina ortografi basa Jerman, hurup ß dipaké minangka gaganti ligatur "ss", ngawakilan sada [s] nirsuara. Dina basa Jerman hurup éta disebut Eszett, dibaca [ɛsˈtsɛt]. Hurup éta dipaké pikeun melambangkan sada [s] di antara dua vokal, contona beißen (dibaca [baɪ̯sən], harti: 'ngégél'); küssen (dibaca [kʏsən], harti: 'nyium').
Dina sawatara basa, S ogé dipaké pikeun ngawakilan sada konsonan desis rongga-huntu bersuara ([z]), kawas dina basa Yup'ik lamun S ditulis di antara hurup hirup. Dina basa Pinyin, sada /z/ kasebut ngagunakeun dwihuruf SS.
S ogé dipaké minangka lambang dina élmu pasti. Dina élmu kimia, S nyaéta simbol kimia pikeun Sulfur (walirang). Dina fisika, S dipaké minangka simbol jarak. S ogé mangrupa singgetan ti unit wayah dina sistem Hijian Internasional: sekon (detik).


text:
Banana boat
Banana boat nya éta sajinis parahu karét anu teu maké mesin anu bentukna jiga cau anu tujuana pikeun rekreasi.[1] Banana boat bisa maju alatan ditrik ku parahu mesin.[1] Nu nimukeun Banana boat nya éta Glenn Matthews dina akhir taun 1980-an.[1] Mimitina modél Banana boat bisa ditaékan ku tilu nepi ka sapuluh urang.[1] Baheula mah aya dua tabung nu hiji paranti diuk nu hiji deui paranti suku.[1] Banana boat ilaharna warna konéng saluyu jeung warna cau.[1] Anu naék Banana boat kudu maké baju pelampung pikeun kasalametan.[1] Dina prakprakanana Banana boat ditarik ku speed boat ngulilingan pantai lilana 15 menit.[1] Kapasitas Banana boat maksimalna opat urang.[1] Di tengah laut urang bakal digujubarkeun éta mah gumantung kahayang tapi ramén naék Banana boat téh alatan digujuburkeun.[1] Minimum umur genep taun, lantaran kaulina ieu teu bahaya ku sabab aya pangaman.[1] Naék Banana boat dianggap kaulinan anu aman dibandingkeun ski cai atawa olahraga cai séjena anu ditarik ku parahu.[2] Dina ieu kaulinan urang awak urang kudu saimbang jeung kudu tumut kanu mingpin.[2] Di tempat wisata husuna pantai pasti nyadiaan Banana boat.[2]


text:
Cendrawasih Panji
Cendrawasih Panji ngaran ilmiahna Pteridophora alberti nya éta sajenis manuk pangicau ukuranana leutik, miboga panjang kira-kira 22cm, manuk ieu ti genus tunggal Pteridophora.[1] Manuk Cendrawasih Panji jalu dewasamah miboga bulu anu warnana hideung sarta konéng kolot, disirahna aya dua helai bulu kawat anu sisikan biru-langit mengilap, anu panjangna ngahontal 40cm sarta bisa ditegakkeun dina waktu mikat bikangna.[1] Bulu mantel sarta tonggong tumuwuh manjang ngawangun tudung anu miboga warna hideung.[1] Iris panonna miboga warna coklat kolot, sukuna miboga warna dawuk kacoklatan sarta pamatukna miboga warna hideung jeung bagian sungutna miboga warna héjo laut.[1] Manuk Cendrawasih anu bikang boga warna dawuk kacoklatan kalayan gurat-gurat sarta bintik gelap. Nu bikang ukuranana leuwih leutik tibatan manuk jalu sarta henteu dipapaésan mantel atawa bulu kawat hiasan kawas manuk anu jalu.[1] Kadaharan Cendrawasih Panji nya éta buah-buahan sarta rupa-rupa sarangga.[2]
Wewengkon sebaran Cendrawasih Panji nya éta di leuweung pagunungan pulo Irian.[1] Lolobana spésiés manuk séjénna di suku Paradisaeidae, Cendrawasih Panji nya éta ngawayuh spésiés.[1] Manuk jalu mikat pasangan kalayan ngagunakeun bulu mantel sarta ka dua kawat di sirahna dina ritual tarian.[1] Sanggeus kopulasi, manuk jalu ninggalkeun bikangna sarta mimitian néangan pasangan anu séjén. Manuk bikang netaskeun sarta ngasuh anak manuk sorangan.[1]
Ngaran ilmiah manuk Cendrawasih Panji miéling saurang raja kabangsaan Jerman, Albert I ti Sachsen.[1]


text:
Tajimi, Gifu
Kota Tajimi (多治見市 Tajimi-shi?) nyaeta hiji kota nu aya di Préféktur Gifu, Jepang.
Dina taun 2003, populasina 103,736 tur kapadetanna 1,333.54 jiwa per km². Legana nyaeta 77.79 km². Tajimi aya di wewengkon Tono di Préféktur Gifu, di Walungan Toki. Tajimi kawentar ku keramik, hususna gaya Oribe jeung Seto. Unggal dua tahun aya festival keramik, Mino International Ceramics Festival diayakeun unggal tilu taun.
Tajimi oge tempatna Eihō-ji, nu boga Nanzenji tina sakola Rinzai ajaran Budha Zen. Eihoji ayana di Kokeizan, di beulah kalereun kota. Tajimi oge tempat biara Katolik nu boga Pakumpulan Divine Word. Biara nu kawentar ku wine. Kota ieu diadegkeun dina tanggal 1 Agustus, 1940.
Tajimi boga kota sobat nu raket jeung Terre Haute, Indiana, USA saprak taun 1960-an.


text: 1Dina hiji poe, waktu Isa ngawuruk jeung nyarioskeun Injil ka jalma rea di Bait Allah, torojol imam-imam kapala, ahli-ahli Kitab, jeung para kokolot nyalampeurkeun. 2Terus maranehna teh nanya kieu, “Cik sebutkeun ka kaula, make hak naon Anjeun nyieun hal sarupa kitu, saha anu ngawasakeuna-Na?” 3Waler Isa, “Kaula oge arek nanya ka aranjeun. Cik sebutkeun: 4Ari pangbaptis Yahya ti sawarga atawa ti jelema?” 5Aranjeunna nimbang-nimbang, “Disebutkeun ti sawarga, meureun dijawab-Na ku naon atuh teu dipercaya? 6Disebutkeun ti jelema, bisa-bisa urang dirempug ku rayat dibaledogan ku batu. Sabab cek maranehna mah, Yahya teh nabi.” 7Tungtungna, aranjeunna ngawalon teu terang bae ti mana eta pangbaptis Yahya teh. 8Saur Isa ka aranjeunna, “Atuh Kaula oge moal nerangkeun make hak naon Kaula nyieun hal sarupa kitu.” 9Geus kitu, Anjeunna nyarioskeun ieu misil ka jalma rea, saur-Na, “Aya nu muka kebon anggur, tuluy disewakeun ka sababaraha urang; geus kitu, manehna nyaba ka nagri sejen rada lila. 10Dina musim panen, manehna ngajurungan pagawena ka nu nyararambut tanahna, sina nyokot hasil bagianana. Tapi jurungan teh, ku eta anu nyarambut dipahala, terus disina balik nyamos. 11Ngajurungan saurang deui; tapi anu ieu oge dipahala, diera-era ku maranehna, terus sina balik nyamos. 12Ngajurungan deui katilu kalina; tapi nya kitu keneh ditareunggeulan, terus dijongklokkeun ka luareun kebon. 13Cek nu boga tanah: ‘Kumaha akal? Keun ayeuna mah anak nu ngan hiji-hijina sina ka ditu. Sugan ku anak aing mah sarieuneun.’ 14Tapi barang nyaho yen ayeuna mah anakna pisan anu datang, nu nyarambut tanah teh buru-buru sakait pada batur: ‘Ayeuna mah ahli warisna pisan, urang paehan sakalian, urang rebut warisanana.’ 15Tuluy anak nu boga tanah teh digusur ka luareun kebon, bek dipaehan. Cik, rek kumaha kira-kirana nu boga kebon teh ka eta jelema-jelema anu ngagarap tanahna? 16Tangtu datang ngabinasakeun maranehna, ari kebon anggurna dipercayakeun ka nu sejen.” Anu ngabarandungan eta misil nempas, “Palias dugi ka kitu!” 17Tapi ku Isa diteuteup, terus ngalahir, “Lamun kitu, naon atuh maksud ayat ieu anu ungelna: ‘Batu anu geus dipiceun ku tukang tembok geus dijieun batu juru?’ 18Anu tibeubeut kana eta batu, tangtu remuk; nu katinggang, tangtu bubuk.” 19Tuluy ahli-ahli Toret jeung imam-imam kapala neangan jalan rek nangkep Anjeunna harita keneh. Sabab karasaeun pisan yen anu ditujul dina misil Anjeunna teh, aranjeunna pisan. Tapi maranehna teh, teu barisaeun nanaon lantaran sieuneun ku rayat. 20Ti harita ahli-ahli Kitab jeung imam-imam kapala teh teu weleh ngintip-ngintip Isa. Tuluy maranehna, nitahan mata-mata sina api-api anu niat hade pikeun mancing kalepatana-Na dina ngawaler pertanyaan-pertanyaan maranehna; ku jalan eta, Anjeunna bisa diselehkeun ka nu nyepeng kawasa jeung wewenang, nya eta gupernur. 21Kieu cek mata-mata teh, “Guru, simkuring sadaya terang, sugri anu disaurkeun sareng diwurukkeun ku Anjeun teh leres. Tebih tina pupujieun, Anjeun ngajarkeun jalan Allah kalayan sajujurna pisan. 22Kumaha, simkuring sadaya kenging mayar pajeg ka Prabu atanapi teu kenging?” 23Tapi niat maranehna anu licik teh, ku Isa oge kauninga. Ku Anjeunna diwaler kieu, 24“Cik mana duit dinarna, ka dieukeun. Gambar jeung ngaran saha dina ieu duit teh?” Tembalna, “Gambar sareng ngaran Prabu.” 25Saur Isa ka maranehna, “Anu wajib disanggakeun ka Prabu, sanggakeun ka Prabu; anu wajib disanggakeun ka Allah, sanggakeun ka Allah.” 26Diwaler kitu di hareupeun jalma rea, maranehna bati ngabetem jeung heran ku walerana-Na lantaran teu bisa mancing kalepatan Anjeunna. 27Datang deui sababaraha urang Saduki ka Isa. Ieu golongan jelema-jelema anu teu percaya yen nu paraeh baris dihudangkeun deui. Maranehna nanya kieu ka Anjeunna, 28“Guru, Nabi Musa ngadamel parentah kieu ka urang: Upama hiji lalaki maot ninggalkeun bojo, tapi teu boga anak; dulur eta lalaki kudu nikahan urut bojona, supaya nu geus maot teh boga turunan. 29Di urang aya tujuh lalaki padudulur. Nu kahiji kawin ka hiji awewe; geletuk, manehna maot bari teu gaduh anak. 30Urut bojona ditikah ku nu kadua; 31teras ku nu katilu; kitu sareng kitu bae patuturut, tujuhanana oge maot patuturut bari teu gaduh anak. 32Tungtungna, awewena oge maot. 33Kumaha engke dina poe kiamat, saha pisalakieunnana teh, margi parantos ditikahan ku tujuhanana?” 34Waler Isa, “Urang dunya mah, nikah jeung ditikahkeun. 35Sabalikna, maranehna anu dianggap layak meunang ganjaran sawarga, — ana geus dihudangkeun deui ti alam maot — moal narikah jeung moal ditarikahkeun. 36Sabab geus kawas malaikat-malaikat, tur jaradi putra-putra Allah lantaran geus dihudangkeun deui tea. 37Hal hudangna deui nu geus paraeh, Nabi Musa geus nerangkeun dina ayat anu ngeunaan rungkun cucuk tea; waktu Pangeran nyebatkeun Anjeun Allah nu disembah ku Ibrahim, Allah nu disembah ku Isak, jeung Allah nu disembah ku Yakub. 38Anjeunna lain Allah nu disembah ku jelema-jelema nu paraeh, tapi Allah nu disembah ku jelema-jelema anu harirup; da kabeh jelema teh, hirupna pikeun Mantenna.” 39Waleran Anjeunna kitu disambut ku sawatara ahli Kitab, pokna, “Guru, tepat eta waleran teh!” 40Saterusna, aranjeunna teu waranieun deui nanya kitu-kieu ka Isa. 41Tapi Isa nyarios kieu ka aranjeunna, “Ku naon jelema-jelema nyarebut yen Al Masih teh Putra Daud? 42Kapan Daud ku anjeun dina kitab Zabur ngangkenna kieu: Pangeran geus nimbalan ka Jungjunan kaula: Geura calik katuhueun Kami, 43nepi ka kabeh musuh-musuh Hidep, ku Kami dijadikeun jojodog suku Hidep. 44Ka Anjeunna, Daud teh nyebatna Jungjunan; jadi, kumaha bisana jadi putra ongkoh?” 45Waktu jalma rea ngabarandungan keneh kasaurana-Na, Anjeunna nyarios ka murid-murid-Na, saur-Na, 46“Sing waspada ka ahli-ahli Kitab; maranehna osok jalan-jalan mamake jubah panjang, malar dihormat di pasar-pasar; di tempat ibadat diukna di tempat anu terhormat, nya kitu deui dina perjamuan-perjamuan. 47Maranehna sok ngaleglegan kahirupan randa-randa jeung macikeuh ku doa-doa panjang. Maranehna pinasti dihukumna leuwih beurat.”


text:
Jalur Utama Tōhoku (東北本線, Tōhoku-honsen?) nyaeta jalur kareta sapanjang 631.3-kilometre dioperasikeun ku East Japan Railway Company, sanajan aya saeutik segmen nu dioperasikeun ku Iwate Ginga Railway Company jeung Aoimori Railway. Sacara resmi jalur ieu mimiti ti Stasion Tokyo di Chiyoda, Tokyo, tapi lolobana kareta jarak jauh mimitina ti Stasion Ueno di Taitō, Tokyo, sarta ngalitawatan sababaraha kota saperti Saitama, Utsunomiya, Fukushima, Sendai, Morioka, jeung Hachinohe, samemeh nepi ka tujuan ahir jaluar ieu di Aomori, Aomori Prefecture.
Ti Stasion Ueno ka Kuroiso Station
Ti Takaku Station ka Sendai Station
Jalut Utama Tōhoku Bagean Tengah[édit | sunting sumber]
Ti Higashi-Sendai Station ka Morioka Station
Ti Hachinohe Station ka Aomori Station (Catetan: Morioka jeung Hachinohe dihubunhkeun ku trek nu boga Iwate Ginga Railway (IGR) jeung Aomori Railways keur kareta lokal, oge keur Tōhoku Shinkansen)